onen ahoskatzea: nola ahoskatu on Ingelesa, Frantsesa, Euskara, Tatarera, Nederlandera, Old Turkic, Volapük, Antzinako ingelesa, Eslovakiera, Espainiera, Yiddish, Turkiera, Poloniera, Ingeles ertain, Bretainiera, Finlandiera, Interlingua, Azerbaijanera, Txekiera, Katalana, Estoniera, Kroaziera, Esloveniera, Serbieran\nNola ahoskatu on\nonen ahoskatzea hemen Ingelesa [en]\nonn ahoskera Ahoskatu duenak: x_WoofyWoo_x (Erresuma Batua, Emakumezkoa)\nonn ahoskera Ahoskatu duenak: TopQuark (Erresuma Batua, Gizonezkoa)\nonn ahoskera Ahoskatu duenak: whiteo (Erresuma Batua, Emakumezkoa)\nonn ahoskera Ahoskatu duenak: enfield (Erresuma Batua, Emakumezkoa)\nonn ahoskera Ahoskatu duenak: pauldavey (Erresuma Batua, Gizonezkoa)\nonn ahoskera Ahoskatu duenak: anakat (Estatu Batuak, Emakumezkoa)\nonn ahoskera Ahoskatu duenak: deadowl (Estatu Batuak, Gizonezkoa)\nonn ahoskera Ahoskatu duenak: JerrySun (Estatu Batuak, Gizonezkoa)\nonn ahoskera Ahoskatu duenak: southernaccent (Estatu Batuak, Gizonezkoa)\nonn ahoskera Ahoskatu duenak: griffeblanche (Estatu Batuak, Emakumezkoa)\nonn ahoskera Ahoskatu duenak: JessicaMS (Estatu Batuak, Emakumezkoa)\nonn ahoskera Ahoskatu duenak: NipponJapan (Estatu Batuak, Gizonezkoa)\nonn ahoskera Ahoskatu duenak: Wasch (Estatu Batuak, Gizonezkoa)\nonn ahoskera Ahoskatu duenak: mattpsy (Estatu Batuak, Gizonezkoa)\nonn ahoskera Ahoskatu duenak: rdbedsole (Estatu Batuak, Gizonezkoa)\nonn ahoskera Ahoskatu duenak: acepetty43 (Estatu Batuak, Gizonezkoa)\nonn ahoskera Ahoskatu duenak: Yeif (Kolonbia, Gizonezkoa)\nHobetu dezakezu? Zure ahoskatzea desberdina da? Ahoskatu on Ingelesan\nPartekatu on-ren ahoskera Ingelesan:\non adibidea esaldi batean\nMay I add on a few items to the list?n ahoskera Ahoskatu duenak: hjv1343 (Estatu Batuak, Emakumezkoa)\nStop chatting, girls. You have homework to do. Get on with it!n ahoskera Ahoskatu duenak: Kochanyk (Estatu Batuak, Emakumezkoa)\nThe escaped prisoner has been on the lam for days now.n ahoskera Ahoskatu duenak: brandonthe (Estatu Batuak, Gizonezkoa)\nI'm here on vacationn ahoskera Ahoskatu duenak: LetsHigh5 (Estatu Batuak, Gizonezkoa)\nI'm here on vacationn ahoskera Ahoskatu duenak: justinrleung (Kanada, Gizonezkoa)\nagainstn ahoskera against [en]\nnext ton ahoskera next to [en]\nborderingn ahoskera bordering [en]\nforwardn ahoskera forward [en]\naheadn ahoskera ahead [en]\nonen ahoskatzea hemen Frantsesa [fr]\nonn ahoskera Ahoskatu duenak: spl0uf (Frantzia, Gizonezkoa)\nonn ahoskera Ahoskatu duenak: Domigloup (Frantzia, Emakumezkoa)\nonn ahoskera Ahoskatu duenak: Bicaraphzu (Kanada, Gizonezkoa)\nHobetu dezakezu? Zure ahoskatzea desberdina da? Ahoskatu on Frantsesan\nPartekatu on-ren ahoskera Frantsesan:\nOn m'a attaquén ahoskera Ahoskatu duenak: baoqipei (Frantzia, Gizonezkoa)\ncertainsn ahoskera certains [fr]\nd'aucunsn ahoskera d'aucuns [fr]\nquelqu'unn ahoskera quelqu'un [fr]\nquelques-unsn ahoskera quelques-uns [fr]\neuxn ahoskera eux [fr]\njen ahoskera je [fr]\nvousn ahoskera vous [fr]\nles gensn ahoskera les gens [fr]\nonen ahoskatzea hemen Euskara [eu]\nonn ahoskera Ahoskatu duenak: jontol (Espainia, Gizonezkoa)\nonn ahoskera Ahoskatu duenak: hegoak (Espainia, Gizonezkoa)\nHobetu dezakezu? Zure ahoskatzea desberdina da? Ahoskatu on Euskaran\nPartekatu on-ren ahoskera Euskaran:\nEgun on!n ahoskera Ahoskatu duenak: Marmitako (Espainia, Gizonezkoa)\nOn eginn ahoskera Ahoskatu duenak: Xalba (Espainia, Gizonezkoa)\nonen ahoskatzea hemen Tatarera [tt]\nonn ahoskera Ahoskatu duenak: ra4pbm (Errusia, Gizonezkoa)\nonn ahoskera Ahoskatu duenak: Sham2019 (Errusia, Gizonezkoa)\nHobetu dezakezu? Zure ahoskatzea desberdina da? Ahoskatu on Tatareran\nPartekatu on-ren ahoskera Tatareran:\nonen ahoskatzea hemen Nederlandera [nl]\nonn ahoskera Ahoskatu duenak: Jcbos (Herbehereak, Gizonezkoa)\nHobetu dezakezu? Zure ahoskatzea desberdina da? Ahoskatu on Nederlanderan\nPartekatu on-ren ahoskera Nederlanderan:\nonen ahoskatzea hemen Old Turkic [otk]\nHobetu dezakezu? Zure ahoskatzea desberdina da? Ahoskatu on Old Turkicn\nPartekatu on-ren ahoskera Old Turkicn:\nonen ahoskatzea hemen Volapük [vo]\nonn ahoskera Ahoskatu duenak: slin (Alemania, Gizonezkoa)\nHobetu dezakezu? Zure ahoskatzea desberdina da? Ahoskatu on Volapükn\nPartekatu on-ren ahoskera Volapükn:\nonen ahoskatzea hemen Antzinako ingelesa [ang]\nonn ahoskera Ahoskatu duenak: wikaros (Estatu Batuak, Gizonezkoa)\nHobetu dezakezu? Zure ahoskatzea desberdina da? Ahoskatu on Antzinako ingelesan\nPartekatu on-ren ahoskera Antzinako ingelesan:\nĠelīefst þū on God?n ahoskera Ahoskatu duenak: wikaros (Estatu Batuak, Gizonezkoa)\nHū sæġþ man þæt on Englisċ?n ahoskera Ahoskatu duenak: wikaros (Estatu Batuak, Gizonezkoa)\nonen ahoskatzea hemen Eslovakiera [sk]\nonn ahoskera Ahoskatu duenak: tOPsEEK (Eslovakia, Gizonezkoa)\nHobetu dezakezu? Zure ahoskatzea desberdina da? Ahoskatu on Eslovakieran\nPartekatu on-ren ahoskera Eslovakieran:\nOn je ešte mladý muž.n ahoskera Ahoskatu duenak: anicka_dusicka (Eslovakia, Emakumezkoa)\nonen ahoskatzea hemen Espainiera [es]\nonn ahoskera Ahoskatu duenak: abnernick (Peru, Gizonezkoa)\nHobetu dezakezu? Zure ahoskatzea desberdina da? Ahoskatu on Espainieran\nPartekatu on-ren ahoskera Espainieran:\nWe enjoyed our visit to Tlacquepaque on our vacation to Sedona.n ahoskera Ahoskatu duenak: ajdjr73 (Estatu Batuak, Gizonezkoa)\nQuorthon, passed away on this date ago, here it goes the tribute.n ahoskera Ahoskatu duenak: AndresOdon (Kolonbia, Gizonezkoa)\nonen ahoskatzea hemen Yiddish [yi]\nonn ahoskera Ahoskatu duenak: yosl (Alemania, Gizonezkoa)\nHobetu dezakezu? Zure ahoskatzea desberdina da? Ahoskatu on Yiddishn\nPartekatu on-ren ahoskera Yiddishn:\nonen ahoskatzea hemen Turkiera [tr]\nonn ahoskera Ahoskatu duenak: buuu (Turkia, Gizonezkoa)\nonn ahoskera Ahoskatu duenak: kiddopedia (Turkia, Gizonezkoa)\nonn ahoskera Ahoskatu duenak: dabadis (Turkia, Gizonezkoa)\nHobetu dezakezu? Zure ahoskatzea desberdina da? Ahoskatu on Turkieran\nPartekatu on-ren ahoskera Turkieran:\non tavan ahoskera Ahoskatu duenak: daShTRiCk (Turkia, Gizonezkoa)\non bir futbol oyuncusun ahoskera Ahoskatu duenak: Elayay (Turkia, Emakumezkoa)\nZenbakiak eta koloreak turkieraz\nonen ahoskatzea hemen Poloniera [pl]\nonn ahoskera Ahoskatu duenak: lanf (Polonia, Gizonezkoa)\nonn ahoskera Ahoskatu duenak: plejada (Polonia, Emakumezkoa)\nHobetu dezakezu? Zure ahoskatzea desberdina da? Ahoskatu on Polonieran\nPartekatu on-ren ahoskera Polonieran:\nI cóż z tego, że jego rodzina jest ze Szwecji? On urodził się tutaj!n ahoskera Ahoskatu duenak: Wojtula (Estatu Batuak, Gizonezkoa)\nCo on tak się ciebie czepia? Chyba przez coś zalazłeś mu za skórę.n ahoskera Ahoskatu duenak: Wojtula (Estatu Batuak, Gizonezkoa)\nonen ahoskatzea hemen Ingeles ertain [enm]\nonn ahoskera Ahoskatu duenak: Kawdek (Estatu Batuak, Gizonezkoa)\nHobetu dezakezu? Zure ahoskatzea desberdina da? Ahoskatu on Ingeles ertainn\nPartekatu on-ren ahoskera Ingeles ertainn:\nonen ahoskatzea hemen Bretainiera [br]\nonn ahoskera Ahoskatu duenak: Fanchigo (Frantzia, Gizonezkoa)\nHobetu dezakezu? Zure ahoskatzea desberdina da? Ahoskatu on Bretainieran\nPartekatu on-ren ahoskera Bretainieran:\nonen ahoskatzea hemen Finlandiera [fi]\nonn ahoskera Ahoskatu duenak: JoyJoy (Finlandia, Emakumezkoa)\nonn ahoskera Ahoskatu duenak: kalle (Finlandia, Gizonezkoa)\nHobetu dezakezu? Zure ahoskatzea desberdina da? Ahoskatu on Finlandieran\nPartekatu on-ren ahoskera Finlandieran:\nMikä on vaihtokurssi?n ahoskera Ahoskatu duenak: Veera (Finlandia, Emakumezkoa)\nMinulle on aivan sama.n ahoskera Ahoskatu duenak: Veera (Finlandia, Emakumezkoa)\nMinulle on aivan sama.n ahoskera Ahoskatu duenak: sannajo (Finlandia, Emakumezkoa)\nonen ahoskatzea hemen Interlingua [ia]\nonn ahoskera Ahoskatu duenak: McDutchie (Herbehereak, Gizonezkoa)\nHobetu dezakezu? Zure ahoskatzea desberdina da? Ahoskatu on Interlinguan\nPartekatu on-ren ahoskera Interlinguan:\nonen ahoskatzea hemen Azerbaijanera [az]\nonn ahoskera Ahoskatu duenak: Bahrouz (Azerbaijan, Gizonezkoa)\nHobetu dezakezu? Zure ahoskatzea desberdina da? Ahoskatu on Azerbaijaneran\nPartekatu on-ren ahoskera Azerbaijaneran:\nonen ahoskatzea hemen Txekiera [cs]\nonn ahoskera Ahoskatu duenak: TrueCzechBlood (Txekia, Emakumezkoa)\nHobetu dezakezu? Zure ahoskatzea desberdina da? Ahoskatu on Txekieran\nPartekatu on-ren ahoskera Txekieran:\non to slovo neříkán ahoskera Ahoskatu duenak: mufrodrigo (Txekia, Gizonezkoa)\nOn je skvělý týmový hráč.n ahoskera Ahoskatu duenak: verasch (Txekia, Emakumezkoa)\nonen ahoskatzea hemen Katalana [ca]\nonn ahoskera Ahoskatu duenak: joelnakuro (Espainia, Gizonezkoa)\nHobetu dezakezu? Zure ahoskatzea desberdina da? Ahoskatu on Katalanan\nPartekatu on-ren ahoskera Katalanan:\nonen ahoskatzea hemen Estoniera [et]\nonn ahoskera Ahoskatu duenak: iliaili (Estonia, Emakumezkoa)\nHobetu dezakezu? Zure ahoskatzea desberdina da? Ahoskatu on Estonieran\nPartekatu on-ren ahoskera Estonieran:\nValjad on kallid.n ahoskera Ahoskatu duenak: Elerin666 (Estonia, Emakumezkoa)\nKommunism on täielik paskn ahoskera Ahoskatu duenak: kyng (Estonia, Gizonezkoa)\nonen ahoskatzea hemen Kroaziera [hr]\nonn ahoskera Ahoskatu duenak: fragola (Kroazia, Emakumezkoa)\nHobetu dezakezu? Zure ahoskatzea desberdina da? Ahoskatu on Kroazieran\nPartekatu on-ren ahoskera Kroazieran:\nOn je maloljetnik.n ahoskera Ahoskatu duenak: zrinkaHR (Kroazia, Emakumezkoa)\non spavan ahoskera Ahoskatu duenak: joliejule (Kroazia, Emakumezkoa)\nonen ahoskatzea hemen Esloveniera [sl]\nonn ahoskera Ahoskatu duenak: whitelion (Eslovenia, Emakumezkoa)\nHobetu dezakezu? Zure ahoskatzea desberdina da? Ahoskatu on Eslovenieran\nPartekatu on-ren ahoskera Eslovenieran:\nonen ahoskatzea hemen Serbiera [sr]\nonn ahoskera Ahoskatu duenak: lovesounds (Serbia, Emakumezkoa)\nHobetu dezakezu? Zure ahoskatzea desberdina da? Ahoskatu on Serbieran\nPartekatu on-ren ahoskera Serbieran:\non oraindik ez dago ahoskatua:\nGrabatu on on [kw] Ba al dakizu on ahoskatzen?\nGrabatu on on [fuc] Ba al dakizu on ahoskatzen?\nGrabatu on on [crh] Ba al dakizu on ahoskatzen?\nGrabatu on on [szl] Ba al dakizu on ahoskatzen?\nGrabatu on on [krc] Ba al dakizu on ahoskatzen?\nEskatu ahoskera berri bat Ahoskatzea hemen: Old Turkic Antzinako ingelesa Azerbaijanera Bretainiera Eslovakiera Esloveniera Espainiera Estoniera Euskara Finlandiera Frantsesa Ingeles ertain Ingelesa Interlingua Karatxaiera-balkarera Katalana Kornubiera Krimeako tatarera Kroaziera Nederlandera Poloniera Pulaarera Serbiera Silesiera Tatarera Turkiera Txekiera Volapük Yiddish


Pankrea artifiziala intsulinaren ordez\nMilioi bat europarrek baino gehiagok egunero injektatu behar dute intsulina.\nEuropan milioi batetik gora pertsonak hartu behar dute intsulina egunero. Pertsona horien pankreak ez du sortzen gorputzeko azukrea disolbatzeko adina intsulina; ondorioz, injekzio bidez hartu behar dute.\nOraingoz ez dago alternatibarik intsulina gorputzeratzeko injekzioentzat, pankreako zelulen transplantea ez bada, baina bide hori oso kasu gutxitan erabiltzen da, konplikazio handiak eragiten baititu. Duela gutxi, baina, gaixoentzat itxaropen bide bat zabaldu da, Frantziako CTTM zentro teknologikoko Hervé Pichonek azaldu duenez: pankrea artifiziala.\nGailua hamar zentimetroko aldeak dituen poltsa karratua da, barruan zelula biziak dituena. Gaixoaren sabelean txertatzen da eta haren bizitza osoan behar den intsulina sor dezake; horrela, injekzioaren morrontzatik askatuko litzateke inplantea jaso duen pertsona. Oraingoz animaliekin egin dituzte probak, eta emaitza oso ona izan da. 2015erako iragarri dituzte gizakiekin lehenbiziko saiakerak.


Gipuzkoako dantza gogoangarrien kondaira edo historia (1824). Juan Inazio Iztueta - Auñamendi Eusko Entziklopedia\nGipuzkoako dantza gogoangarrien kondaira edo historia (1824). Juan Inazio Iztueta\nJuan Inazio Iztuetak (1767-1845) euskal folklorearen lehenengo bilketa-lana egin izanaren ohorea du, 1824an argitaratutako Gipuzkoako dantza gogoangarrien kondaira edo historia izenburudun liburuari esker. Edonola ere, batek ez daki, hura bezalako pertsona baten aurrean dagoenean, zein den haren benetako obra: idatzita utzi zituenen multzoa ala haren bizitzarekin egin zuena; izan ere, literaturarekin zerikusia duten gaiak alde batera utzita, Iztuetak bizitza azarotsua izan baitzuen oso. Honela azaltzen du M.J. Ezeizabarrenak idazlearen nortasun konplexua:\n"Juan Inazio Iztueta Etxeberria definitu beharko bagenu, ezingo genuke hitz pare edo bakar batzurekin egin, horren ezaugarri multzo aberats eta desberdinez osatutako nortasuna duen pertsona: herrikoentzat gazte axolagabe, hirikoentzat maisu jakintsu; foruzale euskaldun purrukatua eta espainiar sutsua batera; sinesgabea izan arren, apaiz askoren lagun; ohitura zaharren iraunerazle eta bizimodu "berri", askearen aldeko, aldi berean: baserritar apalaren bizimoduaren goreslea den, herritar, hiritartu, aberaszalea." (Ezeizabarrena, 1990, 19-20)\nAlderdi kontraesankor asko dituen pertsona dugu Iztueta, bizitzan gorabehera askotatik pasatutakoa. Baina, guri dagokigunean, idazlearen nortasunean dantzari eta dantza-irakaslea izatea nabarmendu behar dugu batez ere.\n1824an argitara eman zuen dantzei buruzko liburuak helburu bikoitza duela ematen du. Begi-bistakoa da lehenengo helburua: dantzak lehengo erara azaltzea, zeren egileak pentsatzen baitzuen bere garaian dantzak (Gipuzkoan egiten ziren bezala behintzat) endekatze-prozesu batean sartuta zeudela; sakonagoa da bigarren helburua: herri nortasuna sendotzea; dantzen bidez, herri izaeran sakontzeaz gain, herritarrek komunitate bateko partaide sentitzeko aukera zutela-eta.\nHelburu bikoitz horri ekiteko, liburuak atal hauek ditu:\nHasieran, ohikoa denez, eskaintza dugu, eta horren ondoren, hitzaurrea; hitzaurrean egileak bere idazlanaren plana zein den azaltzen du, nahiz eta gero liburua argitaratzean plan hori guztiz errespetatu ez.\nLehenengo atala: eskola gabeko danbolindarien moduak goraipatuta, euskal dantzak lehengo erara bihurrarazi nahia azaltzen du egileak.\nBigarren atala: Gipuzkoako dantzen orduko egoeraren deskribapena. Lehenengo atalean dantzen "jatorrizko" forma goraipatzen bazuen egileak, honetan zera deitoratzen du: zer-nolako endekatze-prozesuan sarturik dauden dantzak.\nHirugarren atala: hainbat dantzaren deskribapen zehatza egiten du Iztuetak atal honetan, eta, baita dantzen irakaskuntzarako oharrak eskaini ere. Horrez gainera, hainbat jokoz eta jolasez ere hitz egiten du idazleak.\n1824an argitaratutako liburuak hiru atal horiek zituen, baina, esan den bezala, hitzaurrean azaltzen zen plana ez zen oso-osorik errespetatu argitalpenean: izan ere, hitzaurrean laugarren atal bat aipatzen da, eta laugarren atal hori 1826an argitaratu zen aparteko liburu gisa, izenburu hau zuelarik: Euskaldun anziña anziñako ta are lendabiziko etorkien dantza oniritzi pozkarri gaitzik gabekoen soñu gogoangarriak beren itz neurtu edo bertsoekin. Aparteko liburu moduan argitaratu zen laugarren atal horretan dantzen partiturak eta bertsoak biltzen ziren.\nDantzaria eta dantzazalea izanik, ez da harrigarria gaiaren inguruan Frai Bartolomerekin polemika eduki izana, ezen, jakina denez, fraideak dantzetan bekatua egiteko aukerak ikusten bazituen. Dena dela, punturen batean biak ados agertzen ziren, nahiz eta adostasun horren atzean arrazoi desberdinak egon. Izan ere, biak ala biak etxe barruan egiten ziren dantzen kontra agertu ziren. Jarrera hori izateko Frai Bartolomeren arrazoiak moralak dira; Iztuetak, ordea, etxe barruan egiten ziren horrelako dantzetan kanpoko eragina ikusten zuen, eta honexegatik arbuiatzen zituen: jatorriz ez zirelako bertokoak.\nIztuetaren idazkera definitzean askotan erabiltzen den hitza "erretoriko" da. Perpaus luze eta konplexuak erabiltzeko joera zuen egileak, eta horrek behin baino gehiagotan zaildu egiten du haren testuak ongi ulertzea. Arreta berezia jarri behar du irakurleak, eta batzuetan bi aldiz irakurtzera behartuta egoten da, perpausaren haria errez gal baitaiteke. Bestalde, horri gaineratu egin behar zaio Iztuetak gustuko zuela Larramendiren hiztegian agertzen ziren hitz berriak erabiltzea; batzuetan hitz berriaren ondoan ohiko forma azaltzen zaigu, "edo" batez lotuta. Esate baterako, "Done godartari edo Santu patroien egunetan" bezalako esamoldeak irakur ditzakegu Iztuetaren liburuan (Iztueta, 1990, 88). Erretorikarako eta Larramendiren hiztegirako joera, dena dela, nabarmenagoa da Iztuetaren testua jatorriz erdaraz dagoen beste testu baten egokitzapena denean. Dantzak egiteko azalpen zehatzak eman behar dituenean, ordea, joera horiek alde batera uzten dituela dirudi, testuaren helbururik behinena ulertua izatea baita. Kasu horretan, Iztuetak ez du inolako oztoporik gaztelerazko hitzak erabiltzeko, Larramendiren hiztegian ager litezkeenak alde batera utzita. Adibidez, hau irakur dezakegu "Dantzaren asierako soñua nola dantzatu bear dan irakastea" deritzon atalean, liburuaren hirugarren zatian:\n"Lendabiziko sei konpasetan egin behar ditu: bi zapateo, karrera añaditu bi, lau kabriola zuzenekoak, eta bi kabriola jira osokoa". (Iztueta, 1990, 212)\nEdonola ere, liburuaren hirugarren zati horretan eskaintzen dituen azalpenetan hain izan nahi du zehatza eta argia ezen hainbeste azalpen ematen dituenez batzuetan kontrako efektua lortzen duen: gaian oso jantzita egon ezean ilun samarra da azalpena.\nEZEIZABARRENA, Mari Jose. "Iztueta eta Gipuzkoako dantzak". In IZTUETA, 1990, 11-34 or.\nIZTUETA, Juan Inazio. Gipuzkoako dantza gogoangarrien kondaira edo historia. Donostia: Mensajero - Euskal Editoreen Elkartea, 1990.\nMITXELENA, Koldo. Historia de la literatura vasca. Donostia: Erein, 2001.\nSALABERRI MUÑOA, Patxi. Iraupena eta lekukotasuna. Euskal literatura idatzia 1900 arte. Donostia: Elkar, 2002.\nSAN MARTIN, Juan. "Iztueta erromantikoa (II)". Bidez, gure herriko gauzak. CAPG, 1981 [Interneteko bertsioa: http://zubitegia.armiarma.com/?p=mar-204].\nURKIZU, Patri (ed.). Historia de la literatura vasca. Madril: UNED, 2000.\nVILLASANTE, Luis. Historia de la literatura vasca. Burgos: Ed. Arantzazu, 1979.


DANOBATen aparteko soluzioak eskaintzen dituzte, bere bezeroek euren merkatuetako erronkak bete ditzaten eta sektore industrialetan lehiakorragoak izan daitezen, hala nola sektore aeroespazialean, automobilgintzan, trenbidearen sektorean, energiaren sorkuntzan edo ekipamendu ondasunen sektorean.\nDANOBAT-OVERBECKek hamar hamarkada baino gehiago daramatza euren bezeroei fabrikazio soluzioak eta zerbitzu teknologikoki aurreratuak eskaintzen zentratuta, balio erantsi handiarekin eta guztiz pertsonalizatuak.\nHelburu horrekin, Herbomen (Alemania) dituzten instalazioen ateak zabalduko ditu martxoaren 19tik 21era, eta bertan aurkeztuko dituzte barruko, kanpoko eta erradioko artezketa lanak behar dituzten aplikazioetarako doitasun handiko DANOBAT-OVERBECK eta DANOBAT artezteko makinen gama, baita doitasun handiko gogorrean torneatzeko soluzioak ere. Ekoizpen eskakizun exijenteenak betetzeko diseinatu dira soluzio horiek, piezen bakarkako sortetarako edo produkzio handirako diseinatutako makinekin.\nBisitaldia gidatutako bira bat izango da, euren proiektu anbiziotsua ezagutzeko, zeina punta-puntako teknologian, ezagutzan, berrikuntzan eta soluzio aurreratuetan oinarritzen den. Bisitaldia, salmenta talde aditu batek eta zenbait teknikarik gidatuko dute eta oso gustura erantzungo dituzte egon litezkeen galderak. Horrez gain, zuzeneko erakustaldiak eta mekanizatu probak ere izango dira.\nBisitaldian zehar, bertaratuek aukera izango dute erakusgai dauden zenbait makinen ahalmenak ikusteko. IRD doitasun handiko artezketa makinen gama bete-beteko errendimenduarekin ariko da lanean. Garapen honek eskaintzen dituen abantaila garrantzitsuenak konplexutasun geometriko handiko eta produktibitate handiko piezatan lortzen diren doitasun handieneko emaitzak dira. Besteak beste, ILD gama berria ere erakutsiko da, luzera handiko piezen barne artezketarako eta doitasun handia behar dutenen piezetarako garapena.\nBestalde, LG doitasun handiko kanpo artezketako modeloa ere ikusiko da. LG gama artezteko makina efizientea, produktiboa eta doitasun oso handikoa da, eta pertsonalizazio maila handia eskaintzen du eta makinaren erabilgarritasun bikaina bermatzen.\nAzkenik, LT makinaren ahalmen guztiak erakutsiko dira. Makina hori doitasun handiko tornua da, gogorrean torneatzekoa dena eta artezteko ahalmena duena, kalitate handieneko emaitzak lortzeagatik nabarmentzen den garapena, malgutasun handikoa eta bezeroaren beharretara moldatzen dena.\nSoluzio integralak eskaintzen dituzte eta horrela automatizazioaren abangoardian kokatu dira, prozesu adimendunetan eta ekoizpen sistemen integrazioan oinarrituta, kargatzeko eta deskargatzeko sistema automatikoekin eta txertatutako robotekin. Gainera, soluzio digital sorta handia eskaintzen ditu, horrela euren makinak adimendun bihurtuta.\nTeknologia digitaleko azken aurrerapenak beraien eskaintzan txertatu dituzte, zeina teknologia aurreratuak dituzten soluzio propioen garapenean zentratzen baita, Smart HMI teknologia esaterako. Teknologia hori langileari laguntza ematen dion interfaz adimendun eta intuitiboa da eta makinarekin efizienteki interakzioan egotea ahalbidetzen dio.\nEskaintza digitalak Data System plataforma ere badu. Horrek makinaren datuak jaso, bildu eta prozesatzea ahalbidetzen du, horrela makinaren erabilgarritasuna handitzeko eta prozesuak eta energia kontsumoa optimizatzeko erabakiak hartzeko informazio egokia lortuz.\nProposamena Control System soluzio aurreratuarekin osatzen da. Soluzio horrek fabrikazio linea konplexu eta automatizatuen funtzionamendu automatizatua kudeatzen du. Linea horien barruan doaz hainbat makina, ikuskapenerako estazioak eta piezak manipulatzeko sistemak. Azken batean, fabrika adimendunetarako kontrol sistema izango litzateke.\nDANOBATek industriaren beharrekin lotutako zerbitzuak eskaintzen dituzte, hala nola mantentze lan zuzentzaileetarako estrategiak edo ordezko piezen zerbitzuak, baina, euren bokazioa sektorearen eraldaketei aurre hartzeko beti urrats bat aurretik joatea denez, zerbitzu eskaintza zabala dute. Eskaintza hori balio erantsi handikoa da, guztiz egokitua eta bere bezeroen erronkei erantzuten diena.\nZerbitzu eskaintzarekin lortu nahi dutena da erronkei aurre egin ahal izatea, etorkizunari aurre hartzea eta euren bezeroei bermatzea euren denbora eta baliabide guztiak euren jarduera garatzen erabiliko dituztela.


Badok | “Ez dugu magiarik aurkitzen”\n“Ez dugu magiarik aurkitzen”\nElkarrizketa: Xabi Bandini (Kerobia taldeko kidea)\nXabi Fernandez “Bandini”. (Iñigo Uriz / Argazki Press)\n“Sentsazioa geneukan etorriko zen proiektua gehiago zela irauteko beste ezer baino gehiago. Argi daukagu irauteko egiten diren gauzak ezin direla sinetsi”\nAmaieraren aurrean gaudela, atzera botako dugu bista ibilbidearen errepasoa egiteko. Zerk hasi zuen Kerobia?\nGu gaztetatik musikariak gara eta Kerobia jaio zen musika egin nahi genuelako. German [San Martin], Mikel [Zorrilla] eta hirurok elkartu ginen musika egiteko 18-19 urte genituenean.\n“‘Supernova’-rekin aukera izan genuen merkatua zabaltzeko, baina talde bezala erabaki genuen gehiago ez haztea. Agian hori izan da pena bakarra”\nPartaideen aldetik taldeak hainbat aldaketa izan ditu. Hirukote, laukote, boskote izan zarete…\nBai, eta gure musika ere aldatuz joan da horrekin batera. Nik uste dut Rose Escargot-etik aurrera soinua aldatu zela, izan ere, hor inflexio puntu bat egon zen, eta Kerobiak beste bide bat hartu zuen. Hasiera-hasierako hirukote horretan Karlos Ortiz sartu zen baxu jotzaile bezala, eta gero beste inflexio puntu bat gertatu zen Karlosek taldea utzi eta indie edo pop musika egiten hasi ginenean.\nKerobiako lehen taldekideak: Karlos Ortiz, German San Martin, Mikel Zorrilla eta Xabi Bandini.\nBerritasunak heltzen diren bezala heldu zineten panorama musikalera, ezustekoan.\nBerritasuna izan ginen Euskal Herrian, bai. Gertatzen dena da, hemen oso burugogorrak… Berritasuna nondik etorri zen? Teklatua sartu genuelako, besterik gabe. Horregatik, beti irribarre batekin begiratzen diot orduko momentuari. Horrela erraza zen berrikuntza ekartzea, ezta? Garai hartan behintzat.\nNik esango nuke Kerobiak zortea izan zuela; 13 urte genituela Germanek eta biok elkar ezagutu genuen Irlandan. German teklista zen eta nik gitarra jo eta abesten nuen, eta horrek eraiki zuen beste guztia. Zer esan nahi dut horrekin? Bada, Kerobian teklista bat zegoela, German, eta bera bai dela oso abangoardista. Biok hasiera eman genionez taldeari, ez zegoen beste biderik, hau da, ez genuen desberdinak izateagatik egin hautua, genituen baliabideak erabiltzeagatik baizik.\n2004an Kerobia diskoa kaleratu eta Gaztea saria irabazi zenuten. Zer suposatu zuen horrek zuentzat?\nPuntu garrantzitsua izan zen guretzat. Hasteko, EITBko jendearekin harremana hasi zen eta ordutik oso ondo moldatu gara haiekin. Horrek asko lagundu digu gure proposamenak gizarteratzen. Eta EITBko jendea aipatzen dudan bezala, Berria-ko jendea ere buruan daukat, eta Gara-koa; oro har, hedabideek ikusi gintuzten eta gure musika zabaltzen lagundu ziguten. Eta sariak eman zigun beste gauza garrantzitsu bat: handik egun batzuetara Gor diskoetxetik Marino [Goñi] etorri zitzaigun proposamen batekin.\n“‘Rose Escargot’ izan da gure diskorik inportanteena. Eta ez talde bezala finkatzen gaituelako, baizik eta artista bezala irizpide batzuk sendotu genituelako”\nSaria irabaztea espero zenuten?\nBatek lan bat egiten duenean beti dauka buruan irabaztea. Norberak sinestu behar du bere buruarengan, eta Kerobiak beti sinestu du bere lanean.\nLehenengo diskoaren ondoren zuen ibilbidean mugarri izan den Rose Escargot kaleratu zenuten.\nZaharrak bagina bezala hitz egingo bagenu, esango genuke Rose Escargot izan dela gure diskorik inportanteena. Eta ez talde bezala finkatzen gaituelako, baizik eta artista bezala irizpide batzuk sendotu genituelako. Pertsona batek kriterio batzuk dituenean lana egiteko, orduan lanak zentzua dauka, eta onartu behar dut Rose Escargot arte ez genuela. Azken batean, estetikak irabazten zuen; momentu batzuetan, letrekin estetika zen inportanteena, eta denborarekin kontrakoa izan behar duela argi geratu zaigu. Irizpide batzuk landu eta hor hasi zen dena.\nOndoren edukiontzien trilogia egin zenuten. Hiru lan horien lehenengo diskoarekin, Materia organikoa eta gainerakoak izenekoarekin, Gaztea saria irabazi zenuten berriz ere. Dagoeneko olatuan igota zeundeten. Nola hartu zenuten bigarren lorpen hura?\nKerobiarentzat sariak ez dira mugarri bat izan, hau da, irabaztea ondo dago eta gure buruan sinetsi dugu, baina ez gaituzte obsesionatzen. Guretzat benetan polita dena da tipo batzuk elkartzea eta gure izena mahai gainean jartzea hartaz hitz egiteko, eta ondorioz erabakitzea merezi dugula zerbait. Horrek pozten gaitu asko, eta hori da sanoena. Oso polita da ezagutzen duzun eta ezagutzen ez duzun jendearen bizitzaren parte izatea, pertsona horiek horrela nahi dutelako. Komunikatuan esaten genuen espero dugula, batzuengan behintzat, euren bihotzetan zatitxo bat Kerobiarentzat izatea. Azken batean, gauzak jaio eta hil egiten dira, eta polita da erresonantzia hori mantentzea.\nLotuta egon daiteke gomuta hori trilogian proposatzen zenuten ideiarekin, alegia, momentuak gordetzeko kontenedoreak garela pertsonak. Eta hain zuzen, hiru disko horiekin zakarraren ontzira bota zenuten SGAEko erregistroa, Gor diskoetxearekin kontratua amaitu zenuten eta Y las Ardillas Mágicas zigilua sortu zenuten zuen lanak autoekoizteko. Zergatik hartu zenituzten erabaki horiek guztiak?\nLehendabizi esan nahi dugu Gor diskoetxearekin izan dugun harremana oso ona izan dela, oso sanoa. Baina ulertzen genuen pertsona-talde bezala independenteak izan eta nahi genuena egiteko ez zegoela autoekoizpena baino beste biderik. Autoekoizpenetik irtetzen zaren heinean bitartekariak gehitzen joaten dira eta horiek azkenean kondizionante bat dira. Bitartekariak minbizia dira, orokorrean. Oso gauza inproduktiboa da, eta lan munduan mafia hutsa. Eta berriro diot, ez Gor diskoetxearen kasuan.\n“Formarekin oso obsesionatuta nengoen, eta nago. Musika niretzat ez da bakarrik kantu bat egitea; nik mundu bat sortu nahi dut”\nAutoezkoipenaren barruan, Supernova proiektua aurrera atera ahal izateko crowdfunding-a egin zenuten. 750 zaleren laguntza eskatu zenuten 1.000 kopia kaleratzeko, baina heldu izan ez bazinate?\nProiektua bertan behera uztea besterik ez genuen, argi eta garbi. Baina trilogian egindako aldeketei esker ikasten joan ginen, eta nahi genuena egiteko bide egokia hori zela ikusi genuen. Datuak bagenituen, jendea hurbiltzen zen guregana geroz eta gehiago; orduan, ez da kasualitatea Supernova-rako 1.000 pertsona bilatzea.\nSupernova lau disziplina artistikoetako sorkuntzak bildu zituen proiektua izan zen. Zer kontatu ahal diguzu sorkuntza prozesuaren gainean? Beste diskoekin alderatuta, bestelakoa izan al zen?\nProiektu horretan besteetan baino pisu handiagoa hartu nuen; esate baterako, letrak eta melodiak nireak dira. Atzera joan ahala, taldeko beste partaideek izan dute beti parte-hartze handiagoa azken lan horretan baino. Hasieran hitzak nik egiten nituen, musika German eta bion artean, eta moldaketetan taldekide guztiok hartzen genuen parte. Supernova-n hori nigan fokalizatzen joan zen.\nOro har, zuen ibilbideari errepaso eginda, disko kontzeptualak landu izan dituzuela agerikoa da. Kantuak elkarren artean lotzen dituen haria ez da soilik estetika melodiko jakin bat baizik eta ideia bat dago atzean. Sorkuntzak pizten duen kontua da edo bizitzako esperientziekin lotutako gauza da?\nBa ikusi, gaur goizean irakurri dut Badok.info atarian, Maite Gurrutxaga, Lander Garro… gurekin gogoratu direla. Tartean, Gorka Urbizuk zioen agian “formekin obsesionatuegiak” egon garela. Bere iritzia da eta agian arrazoia dauka. Ni oso obsesionatua nengoen formekin, eta nago. Musika niretzat ez delako bakarrik kantu bat egitea, lan bat proposatzean disziplina handia behar da, eta nik mundu bat sortu nahi dut. Mundu bat sortu, eta ahalik eta instrumentu gehien sartu mundu hori sortzeko. Energia asko gastatzen dugu mundu horren sorkuntzan. Ez da formak obsesionatzen gaituela, baizik eta gure lana identifikatzen dugula horrela; mundu bat bezala.\nKerobiako lau kideek elkarrekin jarraituko dute musika egiten, Xabi Bandinik dioenez. (Iñigo Uriz / Argazki Press)\nOrduan, musika beti pausu bat harago eramateko ahalegina egitea izan da zuen nahia?\nMusikalki beti bilatu ditugu aurrera joateko gauzak, eta hori orokorrean izaten da: artista berriak ezagutu, musika berriak ezagutu eta abar. Hori izaten da beti motorra. Musika. Gero, gu ez gara berritzaileak musikan; guk argi bat jarriko dugu hemen edo zerbait aportatuko dugu han, baina gu ez gara berritzaileak musikan. Agian bai lana ulertzeko eran, esan dudan bezala, ulertzen dugulako proposamen bakoitza mundu bat izan behar duela.\nProposamen bat “mundu bat” bezala ulertzen baldin baduzue, zeintzuk dira musika nola ulertzen duzun azaltzeko erabiliko zenituzkeen hitzak?\nBegiratu, batzuk bizitzaren momentu batzuetan psikologoak erabili ditugu, beste batzuk monasterio batera joaten dira, beste batzuk ez dute ezer pentsatzen… Kerobiak zer egiten du? Musika. Eta benetan, ideia hau ez da tontakeria bat, hau prozesu pertsonal bat da. Nire izenean hitz egingo dut; musika erabili izan dut beti barruko gauzak azalarazteko, barrukoa ordenatzeko, barruko armairu hori sektorizatzeko, ordenatzeko, pertsona handiago bat izateko eta behin hori lortuta gauzak proposatu ahal izateko. Nik azkenengo bi urteetan defendatu dut Supernova lan politiko bat zela, hor programa politiko bat dagoelako. Hor dago “Nia estatua” izeneko abesti bat. Noski, abesti hori disko baten barruan dagoen proposamen literarioa da, baina esan nahi dudana da disko horretan dagoeneko bizimoduan zuzenki eragiten duten proposamenak daudela, musikaren hariari lotutakoak badira ere.\nLehenengo pertsonan hitz egiten hasi zarela, helduko diogu zure ibilbide pertsonalari. Izan ere, betidanik izan duzu lotura musikarekin; Kerobia hasi aurretik beste talde bat zeneukan, Suhar izenekoa.\nBai, Mikel, nire anaia bikia, Urko eta laurok 13 urterekin edo hasi genuen Suhar. Ba… sinestezina! Kar-kar-kar. Hor bai ez genekiela ezer! Erosi genituen gitarra batzuk, erosi genuen ez dakit zer… bi maketa grabatu genituen. Kasualitatea da; aurreko egunean entzun nuen maketa bat, eta iruditu zitzaidan Kerobiaren aztarnatxoa ikusten zela. Oso harrikada handiak zeuden hor, kar-kar-kar.\n“Nik defendatu dut ‘Supernova’ lan politiko bat dela, hor programa politiko bat dagoelako. Bizimoduan zuzenki eragiten duten proposamenak daudelako”\nBaina Suhar eta Kerobia ez dira zure proiektu musikal bakarrak izan…\nEz. Germanekin izan nuen beste proiektu txiki bat. Ezin dugu ahaztu Kerobiarekin sei disko egin ditugula baina azken urteetan beste proiektu bat zabaldu zuen horrek, Epilogo izenekoa. Epilogo izan da, benetan, benetan eta benetan, sakonki musikari bezala bete gaituen proiektua. Epilogo izan da egin dugun gauzarik politena. Epilogo, atrezzoaren laguntzarekin egin genuen proposamen akustiko bat zen, fotogramekin… taularatu genuen espektakulu ederra izan zen. Erabili genituen kontrabaxua, gitarra, platoak, sintetizadoreak… eta hor bageneukan brometan el árbol de metal [metalezko zuhaitza] deitzen genuena.\nKar-kar-kar. Bonbilla pila bat eskegi genizkion eguzkitako handi bat zen. Kontua da, joan ginela Leroy Merlinera eta bertako tipoari esan genion: “Aizu, eguzkitako bat behar dugu, handia…”, eta tipoa hasi zitzaigun eguzkitakoak ateratzen. Eta guk galdezka: “Eta hau puskatzeko, tolesteko…?” Orduan tipoak oso serio: “Ez, ez, ez, inolaz ere. Hau ez da puskatzen, oso sendoa da”. Tipoaren harridurarako, gure erantzuna: “A, ez? Ba orduan ez zaigu interesatzen.” Kar-kar-kar. Azaldu genion zer egin behar genuen, beste mota bateko eguzkitakoak atera zizkigun eta prezioa eman zigun. Guk jarraitu genuen: “Baina… eguzkitakoari oihala kentzen badiozu, merkeagoa da?” Kar-kar-kar.\nMomentu ederrak ematen ditu musikak, nola ez zaletu!\nBai. Gure etxean hiru anai gara eta arreba bat. Aitak eta amak lan egiten zutenez eskolaz kanpoko ekintzetara bidaltzen gintuzten, denbora egin eta etxean bakarrik ez egoteko! 10-11 urte genituela gitarra ikastera bidali gintuzten anaia eta biok eta hor hasi zen nire zaletasuna. Eta orain atzera begiratzen dudala sorpresa hartzen dut nire buruaren gaineko hausnarketa egiten dudanean, izan ere, gitarra hartu eta hiru hilabetetara hasi nintzelako konposatzen. Orain pentsatzen dut ikusten zela musikaren bidea hartu behar nuela.\nEta Xabi Fernandez, Xabi Bandini bihurtzea nondik dator?\nDena hasi zen erdi brometan. Kontua da Fernandez ez dela oso artistikoa, ezta? Kar-kar-kar. Orduan ba… grazia egitearren… Arturo Bandini John Fanteren Ask The Dust liburuko pertsonaiaren abizena hartu nuen. Liburu horiek asko gustatzen zitzaizkidan, grazia handia ematen zidan lotsagabe matxista horrek. Eta ondo datorkit, bizefalia bat daukadalako, kar-kar-kar, musikaria alde batetik, ingeniaria bestetik, eta bi mundu horiek ondo separatzen ditu Bandini delakoak. Curriculumak botatzen nituenean Xabi Fernandez nintzen, eta taula gainean Xabi Bandini.\nAmaitzeko, hiru euskal disko aukeratzeko eskatuko dizut.\nZalantzarik gabe, Lehiotikan-en lehendabiziko diskoa, Hemen ez da ezer aldatzen, maisulan bat da. Denborak oraindik ez du disko hori bere lekuan jarri, baina magikoa da. Berri Txarrak-en Eskuak/Ukabilak, eta PI.L.T., sintetizadoreak atsegin ditudalako.\nEz eman hautatzeko (feat. Gorka Sarriegi)\n"-Gailu itzultzeko aitzakia geure artean berriz elkartzea izan da"\nBilatu Aukeratu hilabetea 2021(e)ko ekaina (42) 2021(e)ko maiatza (72) 2021(e)ko apirila (62) 2021(e)ko martxoa (67) 2021(e)ko otsaila (54) 2021(e)ko urtarrila (50) 2020(e)ko abendua (63) 2020(e)ko azaroa (71) 2020(e)ko urria (75) 2020(e)ko iraila (50) 2020(e)ko abuztua (8) 2020(e)ko uztaila (47) 2020(e)ko ekaina (74) 2020(e)ko maiatza (59) 2020(e)ko apirila (74) 2020(e)ko martxoa (77) 2020(e)ko otsaila (66) 2020(e)ko urtarrila (54) 2019(e)ko abendua (59) 2019(e)ko azaroa (88) 2019(e)ko urria (67) 2019(e)ko iraila (71) 2019(e)ko abuztua (5) 2019(e)ko uztaila (43) 2019(e)ko ekaina (58) 2019(e)ko maiatza (51) 2019(e)ko apirila (55) 2019(e)ko martxoa (66) 2019(e)ko otsaila (44) 2019(e)ko urtarrila (69) 2018(e)ko abendua (58) 2018(e)ko azaroa (95) 2018(e)ko urria (70) 2018(e)ko iraila (45) 2018(e)ko abuztua (10) 2018(e)ko uztaila (35) 2018(e)ko ekaina (48) 2018(e)ko maiatza (55) 2018(e)ko apirila (53) 2018(e)ko martxoa (57) 2018(e)ko otsaila (62) 2018(e)ko urtarrila (48) 2017(e)ko abendua (59) 2017(e)ko azaroa (81) 2017(e)ko urria (61) 2017(e)ko iraila (37) 2017(e)ko abuztua (19) 2017(e)ko uztaila (31) 2017(e)ko ekaina (48) 2017(e)ko maiatza (65) 2017(e)ko apirila (44) 2017(e)ko martxoa (51) 2017(e)ko otsaila (33) 2017(e)ko urtarrila (47) 2016(e)ko abendua (43) 2016(e)ko azaroa (87) 2016(e)ko urria (51) 2016(e)ko iraila (29) 2016(e)ko abuztua (4) 2016(e)ko uztaila (22) 2016(e)ko ekaina (34) 2016(e)ko maiatza (54) 2016(e)ko apirila (53) 2016(e)ko martxoa (45) 2016(e)ko otsaila (43) 2016(e)ko urtarrila (52) 2015(e)ko abendua (59) 2015(e)ko azaroa (76) 2015(e)ko urria (63) 2015(e)ko iraila (49) 2015(e)ko abuztua (5) 2015(e)ko uztaila (17) 2015(e)ko ekaina (29) 2015(e)ko maiatza (39) 2015(e)ko apirila (31) 2015(e)ko martxoa (57) 2015(e)ko otsaila (53) 2015(e)ko urtarrila (39) 2014(e)ko abendua (64) 2014(e)ko azaroa (58) 2014(e)ko urria (45) 2014(e)ko iraila (44) 2014(e)ko abuztua (10) 2014(e)ko uztaila (28) 2014(e)ko ekaina (60) 2014(e)ko maiatza (36) 2014(e)ko apirila (3)


EH BIldu: Pandemiaren urtea izan arren, Eneko Goiak ez du agortuko gizarte-ekintzako 2020ko aurrekontua – GAUR DONOSTIA\nEH BIldu: Pandemiaren urtea izan arren, Eneko Goiak ez du agortuko gizarte-ekintzako 2020ko aurrekontua\nInbertsio sozialetan hiru milioi geratu dira erabili gabe, aurreikusitakoaren %89 Azaroaren 25ean egin zen Gizarte Ekintzako Kontseiluan, Aitziber San Román zinegotzi ordezkariak, 2020ko aurrekontuaren likidazioari buruzko azalpenean, iragarri zuen aurreikusitako 3 milioi euro gastatu gabe bukatuko zela urtea. Departamentuaren 2020rako aurrekontua 33.832.856,81 eurokoa zen, baina urte amaieran aurreikusitako\nlikidazioa 30.861.886,26 eurokoa izango da ( – % 10 inguru).\nHau da, nahiz eta Covid 19ren ondorio sozio-ekonomikoen eraginez diru-laguntzen eskaerak %33 igo diren Donostian, eta nahiz eta Udalak, konfinamendu garaian (martxotik maiatzera), ezohiko baliabideak jarri behar izan dituen kalean bizi dire pertsonentzat, 3.000.000 euro aurreztu dira Gizarte Zerbitzuen aurrekontuan. Erabili gabe geldituko diren partida nagusiak Departamentuaren inbertsioei dagozkie\n(aurreikusitakoaren %11 baino ez da erabili).\nEH Bildurentzat, eta badakigu Gizarte Ekintzako Kontseiluan parte hartzen duten elkarte askorentzat ere, onartezina da pandemiaren urtean gizarte-aurrekontuetan zegoen guztia ez gastatu izana, are gehiago, ez dugu ulertzen nola ez den gastatu zegoena bainogehiago, beharrak nabarmenak direlako.\nEneko Goiaren Gobernuak aurrekontu-orekari eustea du ardatz, eta erabaki du aurrekontua ez handitzea halako krisi bati aurre egiteko. Hala ere, gaurko aurrekontuoreka etorkizuneko gizarte-desoreka izango da, desorekak egunetik egunera hazten diren hiri batean, gainera.\nDonostiako EH Bildutik proposamen zehatzak egin ditugu Covid-19ren krisiaren ondoriozko behar sozial berriei aurre egiteko, baina ezetz esan digute, aurrekonturik ez omen zegoelako. Adibidez, gizarte-larrialdietarako laguntzak jasotzeko baldintzak malgutzea proposatu genuen, laguntza horiek beste kolektibo batzuetara iristeko eta laguntza gehiago banatzeko. Eta, beste alde batetik, Covid-19ren osasun neurrien\nondorioz kalean geratu diren hamarnaka etxeko langilerentzako laguntza bat irekitzea proposatu genuen, Errenterian egin duten bezala. Hala ere, ezetz esan ziguten, baina orain badakigu ez dela aurrekontu faltagatik izan, erabaki politiko eta ideologikoengatik baizik.\nIzan ere, pandemia garaian inoiz baino garrantzitsuagoa da dauden errekurtso urriak behar gehien dauden tokietan inbertitzea. Baina Eneko Goiaren Gobernuak bereaurpegirik neoliberalena erakutsi du, proiektu batzuk blindatuz eta beste batzuk baztertuz, irizpide ideologiko hutsen arabera. Eta aste honetan bertan pandemiagatik blokeatu ziren 14 milioi desblokeatuko direla iragarri duenean ere, Eneko Goiak arlo\nsoziala baztertzea erabaki du, berriz ere.\nAlde horretatik, EH Bilduren galdera batzuk erregistratu ditu Udal Gobernuak herritarrei\nazaltzeko, datorren asteazkeneko udal batzordeetan zergatik murriztu dituen pandemiaren ondorioz sortutako behar sozialei aurre egiteko baliabideak. Desorekak gero eta handiagoak dituen hiri batean, langabezia gehien hazi den euskal hiriburuan, eta auzoen arteko errenta-desberdintasunak gero eta handiagoak direnean, inbertsio sozialak biderkatu egin behar ziren, baina, hala ere, Eneko Goiak murriztu egin ditu.\nEH BildiuGizarte ZerbitzuakUdala\nAnterior Entrada anterior: EAJ-PNV: nuestro objetivo es transformar Gipuzkoa a través de los proyectos estratégicos que vamos a presentar, optando a la mayor parte posible de los fondos que puedan llegar de Europa\nSiguiente Entrada siguiente: EH Bildu: Pese a la pandemia, Eneko Goia no agotasu presupuesto de ayudas sociales


Jardunaldi teknikoen egitaraua\nErakusketarien direktorioa BIEMH 2016\nHome / Jardunaldi / Jardunaldi teknikoen egitaraua\nBIEMH erakusketaren 29. edizioa, analisirako eta eztabaidarako gune\nLaugarren industria iraultzak Lantoki Adimentsua edo 4.0 Industria delakoaren sorrera eragin du. Industriek bertsio informatizatuagoa lortze aldera doaz, produktuaren eta haren fabrikazioaren digitalizazioaren aldera, non prozesu guztiak elkarrekin konektatuta dauden eta elkarri eragiten duten. BIEMHren 29. edizioan askotariko biltzarrak, bilerak eta hitzaldiak egin dira, zeinetan sektorearen egungo egoera eta etorkizuna aztertu diren.\nHainbat enpresa eta entitate garrantzitsuk, Siemens, Tecnalia, Houghton Ibérica, Rittal Disprel, S.A., Aeronautikako Fabrikazio Aurreratuko Zentroa edo SPRI, bestak beste, prozesu anitzeko makina handien, fabrikazio gehigarriaren, bateratze prozesuen, metrologia aurreratuaren eta askoz ere gai gehiagoren inguruko hitzaldiak eta eztabaidak sustatu dituzte, eta baita bertara hurbildu ziren ehunka bisitarien aipamena lortu ere.\nFabrikazio Gehigarriari buruzko jardunaldiak 2016


Lanuzteak Tubacexen otsailaren 11n eta 12an, greba mugagabearen atarian\nLangileek manifestazio jendetsua egin dute arratsaldean Laudion, eta ostiral honetan 24 orduko beste lanuzte bat egingo dute. Astelehean greba mugagabea abiatuko dute.\nTubacexeko langileek greba mugagabera joko dute astelehenetik aurrera\nManifestazio jendetsua Laudion, Tubacexeko kaleratzeen aurka\nTubacexeko zentro arteko langile batzordeak deituta, egun osoko lanuztea egin dute ostegun honetan TTIko eta Aceleravako lantegietan, aldi baterako enplegu erregulazioko espedientearen kontrako protesta egiteko. Ostiral honetan 24 orduko beste lanuzte bat egingo dute, eta astelehenetik aurrera, greba mugagabea dago deituta.\nKonpainiak 150 behargini eragingo dien erregulazio espedienteak iragarri zuen astelehenean. Batetik, TTIko 115 langileri eta Aceralavako 35i eragingo dien enplegu erregulazioko espedientea dago, eta, bestetik, aldi baterako enplegu erregulazioko espedientea ere ezarriko du, eta kasu horretan langile guztiei eragingo die, martxoaren 29tik irailaren 30era, eta gehienez lanaldiaren % 60an.\nEgunotarako antolatuta dauden protesta ekintzen artean, gaur manifestazio jendetsua egin dute Laudion, beharginek herritarren babesa eta elkartasuna jaso dute. Bihar ibilgailu karabana egingo dute, 10:00etan hasita, eta kaltetutako lantegietatik abiatuta.\nAtzo, greba mugagabea deitu zuten Tubacexeko sindikatu guztiek datorren astelehenetik, otsailaren 15etik, aurrera, Europa Pressek sindikatuetako iturriak aipatuta jakinarazi zuenez.\nELA, LAB, Stat eta independenteek greba mugagabearen aurreabisua sartu zuten asteartean. CCOOk, berriz, langileei hainbat protesta molderen artean bat hautatzeko aukera ematea proposatu zuen. Azkenean, greba mugagabearen alde egin zuten, eta CCOOk ere bat egin zuen horrekin, eta parte-hartze aktiboa izango zuela iragarri.


Ez dute kaloriarik, eta zaporea, antzekoa: Freskagarriak: hobe light badira [3tik 3. orria] | Aldizkaria | EROSKI CONSUMER\n17 freskagarri, banan-banan\n0,33 litroko lata. 1,42 euro balio du litroak.\n42 kaloria ditu ehun miligramo bakoitzeko, ia Pepsik adina (45). Kolazko beste lau edariek bezala, azido fosforikoa du, legeak ezarritako gehienezko kopurua (700 mg/l) baino gutxiago: 534 mg/l ditu honek.\nDastatze-proban 7 puntu lortu ditu, eta gehien gustatu denetakoa izan da kolazkoen artan. "Gozo ukitua" gustatu zaie dastatzaileei, baina "kola zapore gutxi" hartu diote.\n0,33 litroko lata. 1,25 euro balio du litroak. Hau da merkeena kolazkoetan.\n45 kaloria ditu ehun miligramo bakoitzeko, ia Coca Colak adina (42). Kolazko gainerako edariek bezala, azido fosforikoa du, legeak ezarritako gehienezko kopurua (700 mg/l) baino gutxiago: 546 mg/l ditu honek.\nDastatze-proban 6,5 puntu lortu ditu. Ez diote bereziki ezer nabarmendu, eta kritikatu ere ez.\n0,33 litroko lata. 1,28 euro balio du litroak.\nEtiketa gaizki emana du: nahitaez jarri beharreko informazioa ez dator gainerakoarekin batera. Apenas du kaloriarik. Pepsi normalak baino % 6 kafeina gehiago du, eta Coca Cola Light-ek baino % 6 gutxiago. Aspartamo gehien duen kolazko edaria da eta kontserbagarria duen bakarra (azido bentzoikoa). Azido fosforikoa du.\nDastatze-proban 6,6 puntu lortu ditu, eta jendearen gustukoenetakoa izan da. "Bizi puntua" nabarmendu diote, baina "zapore gutxi" omen.\n0,33 litroko lata. 1,43 euro balio du litroak.\nApenas duen kaloriarik. Kolazko gainerako edariek bezala, azido fosforikoa du, legeak ezarritako gehienezko kopurua (700 mg/l) baino gutxiago: 478 mg/l.\nDastatze-proban 5,8 puntu lortu ditu. Kolorea gustatu da.\n0,33 litroko lata. 1,45 euro balio du litroak. Kolazkoetan, garestiena.\nApenas duen kaloriarik. % 30 kafeina gehiago du Coca Cola normalak eta Zero motakoak baino. Kolazko beste lau edariek bezala, azido fosforikoa du, legeak ezarritako gehienezko kopurua (700 mg/l) baino gutxiago: 498 mg/l ditu honek.\nDastatze-proban 6,1 puntu lortu ditu. Ez diote bereziki ezer nabarmendu, eta kritikatu ere ez.\n0,33 litroko lata. 1,12 euro balio du litroak.\nLaranja ura % 8 duela dio, zuku kontzentratutik lortuta.\n46 kaloria ditu ehun mililitro bakoitzeko, ia Schweppes etxekoak adina (42), eta Kas-ek baino zertxobait gehiago (33). Laranja zuku batek ere kaloria kopuru bera du, baina baita bitaminak eta mineralak ere; freskagarriek ez dute halakorik.\nDastatze-proban 6, 7 puntu lortu ditu, eta gehien gustatu denetakoa izan da. "Gozo ukitua" eta "kolorea" nabarmendu dizkiote, baina "zapore gutxi" antzeman diote.\nSchweppes Spirit naranja\n0,33 litroko lata. 1,14 euro balio du litroak.\n42 kaloria ditu ehun mililitro bakoitzeko, ia Fanta-k adina (46), eta Kas-ek baino gehiago (33). Laranja zuku batek ere kaloria kopuru bera du, baina baita bitaminak eta mineralak ere.\nDastatze-proban 6,4 puntu lortu ditu, eta gehien gustatu denetakoa izan da. "Zaporea" eta "kolorea" gustatu zaizkio jendeari, "mingotsa" eta "bizi puntu handikoa" dela esan dute.\n0,33 litroko lata. 1,09 euro balio du litroak. Hau da laranjazko freskagarririk merkeena.\n33 kaloria ditu ehun mililitro bakoitzeko; laranjazkoetan, honek du kaloria gutxien (Schweppes etxekoak 42 ditu eta 46 Fanta-k). Laranja zuku batek 42 kaloria ematen ditu ehun mililitro bakoitzeko, baina bitaminak eta mineralak ere bai. Bi koloragarri artifizial daramatza.\nDastatze-proban 6,2 puntu lortu ditu, eta erdi parean geratu da. "Bizi puntua" gustatu zaio jendeari, baina ez "kolore argia" edukitzea.\nKas naranja light\n0,33 litroko lata. 1,11 euro balio du litroak.\nLaranja ura % 8 duela dio, zuku kontzentratutik lortuta. Soilik 3 kaloria ditu ehun mililitro bakoitzeko, zukuak dituenak.\nBi koloragarri artifizial daramatza. Egokiagoa da koloragarri naturalak erabiltzea.\nDastatze-proban 5,6 puntu lortu ditu, eta erdi parean geratu da. Zaporea gustatu zaio jendeari, baina batzuek esan dute "laranja zapore gutxi" duela.\nKaloria gutxiko Fanta naranja\nApenas duen kaloriarik; 3 kaloria ditu ehun mililitro bakoitzeko, laranja zukuak dituenak.\nDastatze-proban 5,4 puntu lotu ditu, eta jendeari gutxien gustatu zaionetakoa izan da. "Kolorea" atsegin izan du jendeak, baina ez "bukaeran uzten duen zaporea".\nSchweppes Spirit naranja light\n0,33 litroko lata. 1,17 euro balio du litroak. Hau da garestiena laranjazkoetan.\nLaranja ura % 8 duela dio, zuku kontzentratutik lortuta. 3 kaloria ditu ehun mililitro bakoitzeko, zukuak dituenak.\nDastatze-proban 5,4 puntu lotu ditu, eta jendeari gutxien gustatu zaionetakoa izan da. "Zaporea" eta "kolorea" gustatu zaie batzuei, baina besteek esan dute "zapore arraroa" duela, "zapore gutxi", "bizi puntu handia" eta zaiela gustatu "bukaeran uzten duen zaporea".\nKristalezko botila, 0,20 litrokoa, 2,48 euro balio du litroak, laranjazkoek eta kolazkoek halako bi.\nEkarpen energetikoa: kaloriarik ez. Bi koloragarri artifizial ditu. Egokiagoa da koloragarri naturalak erabiltzea.\nDastatze-proban 6,7 puntu lortu ditu; etxe bereko beste bitterra ?normala- baino gehiago gustatu da; "gozo ukitua", "zapore handia" eta "bizi puntua" gustatu zaizkio jendeari.\nKristalezko botila, 0,20 litrokoa, 2,45 euro balio du litroak.\n30 kaloria ditu ehun mililitro bakoitzeko, kolazkoek baino gutxiago eta laranjazkoen antzera.\nEtiketa gaizki emana: osagaien artean ez da ageri bentzoatoa (kontserbagarri onartua), baina analisiak erakutsi du baduela (44 mg/l).\nBi koloragarri artifizial ditu. Egokiagoa da koloragarri naturalak erabiltzea.\nDastatze-proban 5,3 puntu lortu ditu, eta "kolorea" gustatu zaio jendeari.\n0,33 litroko lata. 1,66 euro balio du litroak.\n36 kaloria ditu ehun mililitro bakoitzeko, kolazkoek baino gutxiago eta laranjazkoen antzera.\nEtiketa gaizki emana du: salgaiari eman dioten izena, bolumen garbia eta iraungitze data ez datoz gainerako informazioarekin batera.\nDastatze-proban 6,3 puntu lortu ditu. "Zapore handia", "mingots puntua" eta "bizi puntua" gustatu zaizkio jendeari, eta "uzten duen zaporea". Kritiken artean, "zapore gutxi" duela esan dute.\nTónica Schweppes light\n0,33 litroko lata. 1,72 euro balio du litroak.\nEkarpen energetikoa: kaloriarik ez.\nDastatze-proban 5,7 puntu lortu ditu: "zaporea" gustatu da, baina ez "gozo ukitua" eta "bizi puntua".\n0,25 litroko lata. 2 euro balio du litroak. Hau da tonikarik garestiena.\nBeste bi tonikek halako bi kinina du, baina gehienez eduki dezakeen baino dezente gutxiago.\nDastatze-proban 5,3 puntu lortu ditu: "zaporea" gustatu da, baina zenbaitentzat "oso mingotsa" gertatu da.\nPlastikozko botila, 0,5 litrokoa. 0,93 euro balio du litroak. Freskagarri guztietan merkeena.\nEz du kaloriarik.\nFreskagarririk karbonatatuena da: 8 gramo C02 ditu litro bakoitzak (litroko 10 gramo onartzen dituzte); kolazkoek 7 gramo inguru dituzte litroko, tonikek 6,5, bitterrak ere 6,5 eta laranjazkoek, 4 eta 5 gramo artean litroko.\nDastatze-proban 5,4 puntu lortu ditu: "zaporea" gustuko izan du jendeak, baina zenbaitek esan du "gorputzik gabea" dela eta "mingotsa".


Eusko Jaurlaritzaren «jarrera hipokrita eta autoritarioa» salatzeko kalea hartuko dute herritarrek : Bidasoko Hitza\nEusko Jaurlaritzaren «jarrera hipokrita eta autoritarioa» salatzeko kalea hartuko dute herritarrek\nAzken hilabeteotan osasun sistema publikoaren alde mobilizatzen aritu den herritar taldeak elkarretaratze eta manifestazio gehiago iragarri ditu.\nOsasungintza publikoaren alde azken hilabeteotan mobilizatzen aritu den Behe Bidasoko herritar taldeak borrokan jarraitzen du. Osakidetzako langileek hilaren 28ari begira antolatutako mobilizazio egutegiarekin bat egin dute eta hala, beste hiru mobilizazio iragarri dituzte datozen asteotarako.\nEAEko aurrekontuak osatzeari begira Eusko Jaurlaritzaren «jarrera hipokrita eta autoritarioa» salatu nahi izan dute hedabideei bidalitako ohar batean, «Osakidetzako gehiengo sindikalaren planteamenduak entzun nahi ez dituen jarrera anti-demokratiko» gisa definitu dute euren jarrera.\nOsasun sistema publikoa eredu sozial, justu eta duinerako ezinbesteko zutabea dela erantsi dute. «Horregatik, krisi ekonomiko, sozio sanitario eta gobernu politika neoliberalek osatzen duten koktel arriskutsu honetan, inoiz baino gehiago defendatu beharra dagoelakoan gaude».\nBada, urteko lehen mobilizazioa Irungo Zentro osasun etxean egingo dute, hilaren 20an (asteazkena da), 19:00etan; bigarrena hilaren 21ean (osteguna da) Dunboako anbulatorioan elkartuko dira, 13:00etan; azkenik, hilaren 30ean (larunbata da) manifestazio handi eta zabala egingo dute (lekua eta ordua oraindik zehazteke dute).\nOndorengo aldarriekin aterako dira kalera: lehen arretarako baliabide gehiago, gutxienez BPG-ren %7a Osasun Sistema Publikora bideratzea eta pribatizaziorik edo murrizketarik nahi ez dutela.\nErlazionatutako edukiaOsasun sistema publikoaren aldeko mobilizazio egutegia antolatzeko bilera irekia egingo dute[Galeria] Osasungintza sistema publikoaren alde bildu dira irundarrak


Irekia Eusko Jaurlaritza - Gobierno Vasco :: Euskadik eta Lombardiak nekazaritzako elikagaien arloan aitzindari diren eskualdeen sare bat sustatuko dute\nEuskadik eta Lombardiak nekazaritzako…\n• Arantxa Tapiak, Eusko Jaurlaritzako Ekonomiaren Garapen eta Lehiakortasuneko sailburuak, eta Gianni Favak, Lombardiako Gobernuko Nekazaritzako kontseilariak, nekazaritzako elikagaien arloan ikertzeko lankidetza-hitzarmen bat sinatu dute Milanen\n• Euskadik, eskualde gonbidatu gisa, euskal produktuen eta gastronomiaren eskaintza zabala aurkeztu du «Elikatu planeta, bizitzarako energia» nazioarteko Expo-azokan\n• Lombardia «eskualde gonbidatua» izango da Gusto-Ko azokan; Euskadin egingo da, 2016ko otsailean\nEusko Jaurlaritzako Ekonomiaren Garapen eta Lehiakortasuneko sailburuak, Arantxa Tapiak, eta Lombardiako Nekazaritzako kontseilariak, Gianni Favak, Euskadi eta Lombardia arteko lankidetza-hitzarmen bat sinatu dute nekazaritzako elikagaien arloan, alor horretan aitzindari diren eskualdeen sare bat sustatzeko asmoz.\n«Elikatu planeta, bizitzarako energia» izeneko nazioarteko Expo-erakusketaren esparruan sinatu dute hitzarmena. Hain zuzen, egunotan ari dira egiten, Milanen, eta Euskadik eskualde gonbidatu gisa hartu du parte, hainbat ekitaldiren bitartez euskal gastronomiaren eskaintza sustatzen.\nEuskadi eta Lombardiako gobernuek landa, nekazaritza eta elikaduraren esparruko esperientziak eta jakintza trukatzeko proiektuak sustatzeko konpromisoa hartu dute, eremu horretan baterako ekimenak garatzeko.\nBi gobernuek dute nekazaritza- eta arrantza-sektoreak lehiakortzeko interesa, nekazaritzako elikagai-katearen ekoizpen-ahalmena sustatuz eta merkaturatze-estrategia berrietara bideratutako eraldaketari helduz.\n«Nekazaritza-elikagaien sektoreak, eta bereziki tokiko produktuei lotutako elikagaigintzak, hazteko eta lehen sektorea dibertsifikazio eta oreka handiagoz garatzeko aukera ematen digute» azaldu du Tapiak.\nIndustriaren esparruan ere gerta bezala, Euskadiko lehen sektorea gero eta gehiago bermatzen da berrikuntzan produktu eta zerbitzuei balio handiagoa ekartzeko.\nEsparru hauetan garatuko da eskualde arteko lankidetza:\nTokiko nekazaritza-elikagaien kalitatea eta jatorria, merkaturatze-zirkuitu motzak indartuz\nEzagutzak eta berrikuntza trukatzea\nEuropako esparruan nekazaritzaren eta nekazaritza-elikagaien arloko berrikuntzan aitzindari diren eskualdeen talde bat sortzea\nJardunbide egokiak trukatzea, bai eta elikadurari buruz hezteko proiektuak ere: hain zuzen, tradizio gastronomikoak sustatzeko helburua dutenak.\nJardunbide egokiak eta zirkuitu-motza sustatzeko proiektuak trukatzea: nekazari-azokak, zuzeneko salmenta, etab.\nNekazaritzako elikagaien alorrean aitzindari diren eskualdeen sarea\nLombardia Italiako eskualde nagusia da nekazaritza-elikagaien alorrean, bai eta oso eskualde aktiboa lurralde-irudia sortzen eta gertuko produktuen kalitatea, identifikazioa eta sustapena bultzatzen ere.\nHoriek horrela, Euskadik «aliatu» gisa aurkitu du Lombardia, nekazaritzako elikagaien arloan abangoardista izan daitezkeen eskualdeen sare baten buru izateko eta, baterako ekimenen bitartez, Europan erreferente gisa kokatzeko.\nTapia sailburua eta Favia kontseilaria bat datoz Batasuneko agintarien aurrean defentsa bateratua egiteari dagokionez. Lurraldeari eta kalitateari lotutako produktuak sustatzea da helburua.\nElkarrekiko lotura gero eta handiagoa duen mundu batean eta Europa batean, landu beharreko funtsezko tresnak dira lankidetza-sareak, eta «gure ustez, eskualde arteko lankidetzak abagune aproposa ekar dezake nekazaritza-elikagaien arloan egiten ditugun politikak ahalik eta hoberen garatu, eta hobeto posizionatzeko».\nHorregatik proposatzen dugu nekazaritzaren, nekazaritzako elikagaien eta landa alorrean aitzindari diren eskualdeen sare bat, ezaugarri hauek dituzten eskualdeak bilduko dituena: autonomia mailako garapena, politika propioak modu autonomoan egiteko borondatea eta beste eskualdeen buru izateko gaitasuna.\nEuskal produktuak eta gastronomia Milaneko Expoan\n«Elikatu planeta, bizitzarako energia» Milaneko Expo-azokaren esparruan sinatu dute hitzarmena; izan ere, egunotan, produktua sustatzeko hainbat ekintza antolatu dituzte Eusko Jaurlaritzak eta HAZI Fundazioak han.\nIldo horretan, koktel-dastak egin dira Mikel Garaizabal euskal enologo eta sommelierraren eskutik; euskal ardo eta sagardoak izan dira horietan protagonista, gure gastronomiako produktu kutunenekin batera: esaterako, Idiazabal J.D. gazta, arrain-kontserbak, Euskal Txerria urdaiazpikoa, Tolosako teila eta zigarrotxoak, etab. Orobat, dantzariek, txalaparta-musikak eta askotariko saio artistikoek girotu dituzte dastak.\nTestuingurua baliatuz, Ekonomiaren Garapen eta Lehiakortasun Saileko ordezkari batzuk –Nekazaritzako, Arrantzako eta Elikagai Politikako sailburuorde Bittor Oroz eta Elikagaien Kalitate eta Industriako zuzendari Peli Manterola– nekazaritza-elikagaien hainbat haztegi bisitatu dituzte; esaterako, Consorzio Latterie Virgilio partzuergoaren instalazioak (Italiako esneki- eta gaztagintza-enpresa handienetakoa) eta Bersi Serlini upeltegia.\nacuerdo_lombardia_arantxa_t... behera kargatu (900 KB)\nlombardiarekin_kordioa_aran... behera kargatu (800 KB)\nGianni Favak, Lombardiako Gobernuko Nekazaritzako kontseilariak


topic_facet:"Energia eta ura (Lanbide Arloa)" topic_facet:"Interpretazio grafikoa (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Instalazioen irudikapen grafikoa (Modulua)"\nProposatutako gaia: Energia eta ura (Lanbide Arloa) Proposatutako gaia: Interpretazio grafikoa (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Instalazioen irudikapen grafikoa (Modulua)\n4 Ekipamendu eta instalazio termikoak (Modulua) 4 Energi eraginkortasuna eta eguzki energia termikoa (Heziketa zikloa). Goi maila Energia eta ura (Lanbide Arloa) 4 Fabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila 4 Instalazio termiko eta fluidodunen mantentzea (Heziketa zikloa). Goi maila Gehiago ... 4 Instalazioa eta mantenimendua (Lanbide Arloa) 4 Instalazioak muntatzeko prozesuak (Modulua) Instalazioen irudikapen grafikoa (Modulua) Interpretazio grafikoa (Modulua) 4 Lanbide Heziketa 4 Mekanizazioa (Heziketa Zikloa). Erdi maila 4 Metal-eraikuntzak (Heziketa Zikloa). Goi maila 3 Fabrikazio-teknikak (Modulua) 3 Mantentze-lan elektromekanikoa (Heziketa Zikloa). Erdi maila 3 Metal Eraikuntzen Irudikapena (Modulua) 3 Soldadura eta galdaragintza (Heziketa Zikloa). Erdi maila 1 Fabrikazio mekanikoko diseinua (Heziketa zikloa). Goi maila 1 Fabrikazio mekanikoko irudikapen grafikoa (Modulua) 1 Makineriako Irudikapen Grafikoa (Modulua) 1 Metal Eraikuntzen Proiektuen Garapena (Modulua) Guztiak ikusi ... gutxiago ...


Dialektologia eta etnografia gaiak eztabaidagai berriz ere\n| 2010-01-12 : 16:01\nAitor Azpiazuk Diario Vascon esandakoak eztabaidagai. Hala dio:\nHizkuntzalaritzako liburu asko irakurri ditut eta ez dakit menderatu, baina ia-ia. Zuazok eta bere eskolakoek lan on asko atera dituzte, adibidez. Nire iritzi pertsonala da: Barandiaran ikertzaile handia izan zen, baina ez zuen lortu eskola bat sortzea. Pena ematen dit: bere zenbait jarraitzaileren lanak, haren aldean, hutsaren hurrengo dira; bai euskara menderatzen ez dutelako bai Europako aurrerapenak ezagutzen ez dituztelako\nEztabaida sortu da (hala ageri da iruzkinetan) dialektologiaz eta etnografiaz Azpiazuk duen jakintzaren (edo jakintza ezaren) eta metodologiaren inguruan.\n| 2010-01-12 : 17:49\nHemen komentatzen da zabalago:\n| 2010-01-15 : 11:00\nEztabaidak jarraitu egiten du Aitor Azpiazuren erantzunarekin http://zuzeu.com/2010/01/15/aitor-azpiazuk-kritiken-aurrean-erantzun/\n| 2010-01-17 : 17:54\nApaltasunez, errespetuz eta adeitasunez Komunikabide batean egin zidaten elkarrizketa batean esandako hitz batzuk iskanbila txiki bat sortu dute. Hurrengo hamaika punturekin argitu nahiko nuke bertan esandakoa, nik pentsatzen dudana, eta bide batez, gaia konponduta utzi. SARRERAKOAK. Inondik inora ez nuen iskanbilarik sortu nahi. Ezta eztabaidarik ere. Niretzat erabat harrigarria izan da ondo ulertu ez didaten hitz batzuengatik sortu dena. Batez ere, kritikak, inolaz ere bideratua ez zegoenari erasan dio. Hamaika ikusteko jaio gara!\nZein (eta nola) mintzatu diren ikusita, asko mindu ditudala esango nuke. Zalantza ezina da, kazetari-elkarrizketa ez dela gauzak azaltzeko, ezta hausnarketak egiteko formatu egokiena. Ez da lehen aldia hortaz jabetu naizena, baina kasurik nabariena izan da. Elkarrizketa etnografiko batean edota literatura etnografikoan, gaia xehatu egin liteke, arazo, korapilo eta ñabardura guztiak aipatuz, banan-bana. Kazetari-elkarrizketa batean berriz ez. Baina ez diot honi erru handirik bota nahi, nik nirea ondo azaldu behar dut-eta. Zalantzarik gabe, nire mugen jakitun naiz. Badakit nire prestakuntzak, nire adimenak eta nire ahalmenak zein muga dituen. Badakit, era berean, giza zientzietan egia berdaderorik ez dela, (eta baldin badago, neu ez naizela haren jabea). Baina gai honetan nire ikuspegia eman nahiko nuke, ondoko hamar puntuotan. BARANDIARAN: ESKOLA (I). Nire lanetan Barandiaranez mintzo naizenean, batez ere bere bibliografia aberatsa erabiltzen dudanean, Barandiaran bakarra darabilkit: Barandiaran antropologoa1. Antropologian, gauza jakina denez, hainbat eskola izan dira: estrukturalismoa, funtzionalismoa, materialismo mota ezberdinak, difusionismoa... Non kokatu behar da Barandiaran bertan?\nBa inon ez, Barandiaran ez zen izan, ez eskola baten sortzailea, ezta eskola baten partaidea. Barandiaran ez dugu hortaz, Lévi-Strauss edo Marvin Harris baten mailan jarri behar2. Ez, ez zuen gizakia eta bere kultura ulertzeko sistema teoriko-espekulatiborik sortu3. Barandiaranen eskolarik ez dagoela esaten dudanean hortik doa gaia. Barandiaranek ez badu eskolarik sortu, guk darabiltzagun kontzeptuen barnean behintzat, nola esan liteke eskola hori badagoenik? Horregatik diot: Barandiaran ikertzaile handia izan zen, baina ez zuen lortu eskola bat sortzea. Hurrengo puntuan ikusiko den bezala, hauxe eztabaidagarria da, noski. BARANDIARAN: ESKOLA (II). BESTE KONTZEPTU BAT. Baldin eta eskola deitzen bazaio, irizpide jakin multzo bat darabilen jendea (galdetegiak...), edota denboran eta espazioan kointzidituz, ezaugarri amankomun batzuk dituzten jende multzoa, orduan bai, badugu eskola4. Hala ere, neuk ez daukat hau antropologia-eskolatzat. Nahi bada etnografia-eskola izango da, baina ez antropologia-eskola.\nBARANDIARAN. JARRAITZAILEAK. Neure ustez, Barandiaranek antropologia-eskola bat sortu ez zuenez, bere ondorengoei bere eskolakoak baino jarraitzaileak esango diet nik. Eremu hau oso-oso zabala da. Ehundaka pertsona sartzen dira hemen5. Euskal Herrian XX mendean horrelako jarraitzaile talde zabalik ez da izan. Eta hemen era guztietako ikerleak daude. Punta-puntakoak eta hain onak ez direnak.\nPUNTAKO JARRAITZAILEAK. Hemen sartuko ditugu ikerketa zorroztasunez, zehaztasunez eta etnografoari eskatzen zaion moduan egiten dutenak: material puruak jaso, eta era koherente eta garbian azaldu6. Nik jende honen aurka ez daukat ezertxo ere. Guztiz bestaldera, estimatu eta maitatu egiten ditut.\nEsate baterako, Juan Manuel Etxebarriaren lana asko baloratzen dut. Batez ere, Gorbeia eta inguruko Etno-ipuin eta Esaundak lana xehatzea suertatu zait. Ba lan hau izugarria da. Zoritxarrez eman zaiona baino askoz ere garrantzia handiagoa dauka. Hemendik esan beharrean nago Labayru erakundearen lan denak ez ditudala zehatz-mehatz ezagutzen, ezta gutxiago ere, baina irakurri izan diedana lan sendoa eta sakona iruditu zaidala. Etniker eta Atlas Geografikoa ere sail horretan sartzen ditut. Horregatik harritzen naiz, erabat gainera, jende asko (eta beste batzuk ere izango dira nonbait), minduta ikusteaz. BESTE JARRAITZAILE BATZUK. Nik Barandiaranen Mitologia vasca irakurri eta gero, bere jarraitzaile zenbaiten (euren burua hala dela ozen esanaz aritzen dira-eta) lanak irakurtzeko zorte dudazkoa izan nuen. Hauek ez ziren serioak: batzuk, Barandiaran beraren lanen aipamena eginez, mitologia oso era berezietan interpretatu zuten7; beste batzuk, euskara oso gutxi ezagutuz, euskal inguruko jendeari galdetuz ibili ziren, nahiz eta, dakigun bezala, duela 40 bat urterarte euskaldun elebakarrak baziren gure artean; beste batzuk bibliografia gabeko lanak egin zituzten; beste batzuk, euskara jakinda ere, egin zituzten transkribapenak desegokiak izan ziren...\nBai, izenak eta abizenak eman nitzake. Baina ez dut egingo: zeuek ere badakizue zein diren. Batzuk beren lanaren oihartzun handia izan dute. Beste batzuk, Caro Baroja (eta beste zenbaiten) kritika zorrotza (eta ia suntsigarria) izan dute lagun... Ba nik, Mitologia Vasca eta gero, jende honen lanarekin topo egin nuen, bete-betean. Eta niretzat eredu izan ziren, urte batzuetan, hauen akatsez konturatu arte8. Urteak galdu nituen lan hauekin: Bere zenbait jarraitzaileren lanak, haren aldean, hutsaren hurrengo dira. Barandiaranen transkribapenak, ia ehun geroago ere, hizkuntzalari batentzako ikerketa iturri egokiak dira. Hor dago, esate baterako, Ataunen jasotako material baliotsua9. Baina zer egin behar dugu, esate baterako, Goierriko euskara delakoan, kakotsen artean Beterriko euskara jartzen digunarekin? Nahiz-eta Barandiaranen jarraitzaile izan, beraiek egindakoa ezin da ontzat hartu. Baina hortan ados legoke Barandiaran, Labayruko jendea eta ia-ia mundu guztia. Badakit ez direla asko izan jarratzaile hauek. Baina izan duten oihartzuna handia izan da, nire inguruan behintzat, ezin uka hori. Nahiago nuke Barandiaranen lana eta gero beste autore handi batzuena ezagutu izan banu, zuzen-zuzenean, eta bitartekorik gabe: Mitxelena, Bahr, Evans Pritchard, Caro Baroja (berriro!), Boas, Azkue (bere metodologia gorabeherekin, baina beharrezkoa guztiz), Malinowski, Apalategi, Etxebarria bera, Marx-Nietzsche-Freud hirukotea eta beste asko eta asko... Baina hauek dira autoformazioaren zametako bat: norabide zuzena jakin arte ezin etsi... BARANDIARAN. IRUDIA, HEROIA.\nPolemika txiki hau sortu bada, nire ustez, Barandiaran izena tartean zegoelako izan da. Azkuek ez zuen eskolarik sortu edota Bahr-ek ez zuen eskolarik sortu esan izango banu, ez zen ia inortxo ere altxatuko. Barandiaran kuttuna dugu, baita neuk ere. Nola ukatu bada? Baina beldur naiz Barandiaran mitifikatu ez ote dugun. Barandiaran pertsona eredugarria izan zen, edo behintzat hori ikusi dugu bere liburuetan, bera zuzenean ezagutu ez genuenok. Gauza on asko sinbolizatzen ditu: lana, gogoa, zuzentasuna, egokitasuna, Euskal Herriaren maitalea, euskara bultzatzailea, lehena-oraina-geroa... Normala da maitatua izatea. Euskal Herriak azken mendeetan izan dituen aldaketa denak ez dira bere onerako izan: euskarak atzerakada izan du, euskalkiak galtzen ari dira, herri honen kulturaren geroa ere ez dago gure esku, zoritxarrez... Hortaz, Barandiaran guzti horren alde aritu zen bigarren San Martin Txikia bailitzan. Euskal Herriak, euskaldunok, behar ditugu ereduak eta heroiak, Barandiaran bezalakoak... Baina kontuz!, hau ez da zientzia. Mitifikatzea ez da zientzia. Barandiaran, bere lana eta bizitzaren arabera baloratu behar da, bere testuinguruaren arabera; hala ere gizaki erraldoia da10.\nCARO BAROJA, NON? Zer esan Caro Barojaz? Asko estimatzen dudan pertsonaia berezi samarra iruditzen zait. Bere lan gehiena ezagutzen dut, nahiz eta gauzaren bat falta zaidan. Bide berri-berrien irekitzailea izan da, bai historiaren eremuan (batez ere), baina baita ere euskararen alorrean ere: hor da bere Materiales paregabea.\nBadakigu, bere burua Baradiaran zale amorratutzat jotzen zuela, (nola ez?), baina bere jakintza entziklopedikoak, gai alorren zabaltasunak (Euskal Herrikoak eta kanpokoak), bere talentuak, oso nortasun berezia ematen zioten. Bere formazioan Barandiaranen laguntza handia izan zela ezin kendu, baina beste parametro batzuetan dabilen pertsonaia da hau, nire ustez behintzat11. KOLDO ZUAZO ETA BERE ESKOLA. Garbi dago eskola azalpen honekin erratu naizela. Erabat gainera. Kontzeptu akatsa izan da. Zalantza gabe, bada hizkuntzalaritza mugimendu berri bat, Debagoena aldean sortua eta Gasteizko fakultatean indartua. Hauek eredu estandarizatu batean lan egiten dute. Norabide berean, oso berean, lan egiten duen jende multzo zabal samarra da12. Nola deituko diogu, bada?: Gasteizko hizkuntzalaritza mugimendua?; euskal dialektologia berria? Izenen kontua da. Zuazo ez beste jende askoren ekarpena eta partaidetza ere badela, ados. Baina nola izendatuko dugu?\nIZENBURUA, KONTZEPTUA, KONPARAKETAK. Izenburua iruzur hutsa da. Egia da, oraingoz. Gipuzkoa hegoaldeko 20 bizigune ezberdinetan, (herri eta auzo), egindako ehundik gora elkarrizketa, eta grabazioetan diren ehundaka eta ehundaka ordu, ezin dira baserri bakar batetako monografikoan sartu. Akaso, jasota daukadan materialarekin hogeigarren Gipuzkoako hegoaldeko euskara. U-n jasotako lexiko eta etnografia gaiak ateratzen denean, geroak nahi beza, oraingo iruzur hutsa, ez iruzurra bihurtuko da, beharbada.\nKonparaketa... Nire lan eredua ezagutuko bazenu, ez zinateke hainbeste esatera ausartuko. Hainbat lexiko gai eta bestelako ezaugarri, auzoz-auzo, eta herriz-herri alderatzen ditut. Baina jarduna etxez-etxekoa denean, hitzez-hitzekoa, milaka eta milaka ordutako lana denean, eta ia desagertzear dauden izpiak berriz ere beste berriemaile batzuekin alderatzen direnean, konparaketak beste dimentsio bat hartzen du, eta lan oso-oso astunak bilakatzen dira, luze izateaz gain. Bai motel, hiperkonparatibista naiz, eta hitz bakoitzaren hedadura geografiko-tenporalak arduratzen nau, eta asko gainera. Eman denbora eta ikusiko duzue! ONDORIOA. Ez naiz iskanbila bila jardun. Ematen du nahita aritu naizela sua pizten, akaso liburuari oihartzuna emateko. Ez da horrela izan. 400 ale atera zituen Legazpiko Burdinola erakundeak, horretarako neke handia hartuz, erakunde txikia da-eta. Gehienak, saldu dira. Gai minoritarioa da kulturarena, (bai, Euskal Herrian ere bai!), baina onarpen polita izan du liburuak. Hortaz, ez neukan zertan liburua bultzatu beharrik.\nEz nau, hala ere, erabat ilundu denborale honek. Euskal kultura eta hizkuntzaren alde, jende saiatu asko eta asko ikusten ditut, eta horrek poza ematen dit. Handia gainera. Nahiago nuke zuetako bakoitzarekin, bostekoa luzatu eta solasaldi atsegin bat egin; oso-oso bereziki nire gabeziak hain zuzen ikusi dituen Juan Manuel Etxebarriarekin. Nik ere badut zer ikasia gauza hauetan, eta ez gutxi gainera. Zuetako edonork, liburuaren metodologia eta bestelako xehetasun bati buruzko kexa, iradokizuna, aipamena edo bestelakorik baleuka, esan lasai mesedez. Asko dut hobetzeko. Eskerrik asko. Geroarte! Aitor Azpiazu Ugalde\n| 2010-01-18 : 14:59\nBarandiaranen hitzak dira, antropologia mota bat dogma bihurtu dutenen aurrean bere praxi etnografikoa arrazoituz: "gertakizunen gramo batek teorien tona batek baino pisu handiagoa dauka". Barandiaranen ikasle baten esana da beste hau: "Geuk etnografo moduan gertakizunak batzen ditugu, datuak, giza pentsaeraren osotasuna batzearen ezinezkotasunaren aurrean jardunbide hau positibatzen ahalegintzen gara. XIX. mendeko folkloristengandik hurbilago dago egungo antropologia gure etnografia baino. Geuk batzen ditugun datuak era ezberdin batera interpretatzen ditu antropologo bakoitzak, ondorioak ateratzeko erabilitako datu objetiboak zeintzuk diren ahaztuta.Antropologiak, azken finean, antropologoaren ideologiajakiteko baino ez du balio zian gaur egun arte.". Nire galdera: Ez al da kultura ikertzeko ikuspegi positibista hori ikuspegi antropologikoa berez? Eta horrela bada, zergatik ez da antropologia eskola bat? Baldin eta eztabaida zientifiko antropologikoaren markoan onartzen badira zutarri horiek ( etnografiaren izaera datu biltzaile eta deskriptiboa, objektibo berba saihestuz, onartzen baitu antropologo orok interpretaziorako oinarri komun legez) ez al da datuen interpretazio subjektiboarekiko distantzia metodologia antropologiko bat berez? Bai, egun antropologia ulertzeko oinarri metodologikoarekiko mesfidatia, ia ukatzailea batzuen iritzian, baina beste edozein eskolak duen jarrera bezain legitimoa? Aitor Azpiazu\n| 2010-01-20 : 14:31\nBeno, Hernest, bi erreferentzia horiek hitzez-hitz ezagutzen ditudala esango dizut. Eta ados nago haiekin. Orduak eta orduak egon gaitezke hizketan antropologian (eta bere eskola ezberdinetan) izan den dogmatismo eta antidogmatismo arteko borrokaz. Zalantza gabe: askoz ere koherente eta sanoagoa da, nere iritzirako, fenomeno kulturalak lojikaz azaltzea dogmatismoz baino.\nBestetik, esango dizut zeure hitzekin erabat ados ez nagoela. Ikuspegi positibista metodo-zientzia da, funtsean; baina ez antropologia-eskola jakin bat. Izan ere: positibismoa zientzia sozial eta ez-sozial denetan erabili liteke, azterketak egiteko orduan. Bai, noski, ikuspegi positibista erabiltzea giza jarrera bat da, giza jakintzaren alor denetan erabili beharrekoa, baina ez antropologia-eskola bat, ene ustez behintzat. Antropologia-eskolak, guk ezagutu ditugun moduan behintzat, corpus teoriko baten inguruan sortuak eta sendotuak dira. Horixe falta zaigu, bada, hemen.\nJarraituz, esango dizut neu Boas-en miresle naizela. Dakizunez, Boas-ek bere garaiko teoria fantastikoak baztertu zituen, eta etnografia lan sakon bati lotu zitzaion: Boas-ek ez zuen eskolarik sortu. Baina emaitza garbia izan zen: berak, bere ikasleek eta inguruan izan zuten sistema akademiko eta ez-akademikoak, munduko antropologia-eskola multzo potenteena osatu dute. Eta bai, Boas horregatik miresten dudanez, Barandiaran bera ere, besteak beste, horregatik miresten dudala esan behar.\nBukatzeko, Hernest, egunen batean bostekoa estutu eta solasaldi baterako deia egiten dizut, adeitasunez. Eskuzabalik hartzen dut, dena dela ere, euskal kultura eta hizkuntzaren alde, dabilen alorrean ibilita ere, gogoz jarduten duen jendea. Nahi duzun arte. Eskerrik asko denei.\nAitor Azpiazu Erantzun


Gipuzkoako adin txikiko zentro batean langile batek jasan duen erasoa salatzen dugu | LAB SINDIKATUA\nZerbitzu Publikoak Zerbitzu Soziokomunitarioa Gipuzkoako adin txikiko zentro batean langile batek jasan duen erasoa salatzen dugu\nGipuzkoako adin txikiko zentro batean langile batek jasan duen erasoa salatzen dugu\nLABek beste behin salatzen du adin txikiko zentro espezializatu batean langile batek jasan duen erasoa. Gizarte zerbitzuetan lan egiten duten langileek erasoak jasateko arrisku handian dihardute, egiten duten lan motagatik. Eta egia bada ere gure lanbideari hainbat arrisku eragileak atxiki dakizkiola, ezin dugu ezikusiarena egin erasoak prebenitzeko garaian. Egoera honen aurrean LABek kontzientziazio kanpaina bati ekingo dio eta erakundeei konpromisoz jokatzeko eskatzen diegu.\nGizarte zerbitzuetan ematen diren eraso psikologikoak eta fisikoak kezkagarria badira ere, adin txikiko zentro espezializatuetan ematen den egoera are kezkagarriagoa da.\nGaurkoan, tamalez, berriro ere salatu behar dugu langile batek jasan behar izan duen erasoa Gipuzkoako adin txikiko zentro espezializatu batean. Azken urteotan, mota honetako zentroetan, ohikoak bilakatu dira eraso psikologikoak eta fisikoak. Horren adibide oihuak, irainak, mehatxuak, materialen eta altzairuen triskantza, hezurrak haustea, zauri larriak, bortxaketa saiakerak, traumatismoak, hilketa saiakerak,… edo gaurkoan bezala, ukabilkada indartsu batez tinpanoa hautsi diote langile bati.\nZentro honen egoera ez da berria; erasoak etengabe ematen dira egunero. Azken 10 egunetan zazpi langilek utzi behar izan dute lanpostua pairatu behar izan duten egoera jasanezinagatik. Halako batean atzera bueltarik izango ez duen egoera batekin egingo dugu topo, eta orduan salaketak, auhenak eta arrangurak alferrikakoak izango dira.\nZoritxarrez, hamaika arrazoi daude mota honetako erasoak eman daitezen. Zergatien artean, honakoak ditugu: pribatizazioa, lanpostu batzuen betekizuna pertsona bakar bati dagokio, langile gutxi eta langile kopurua ezegokia, erabiltzaile asko daukaten zentroak, zentroetako guneak gaizki diseinatuak daude, kudeaketa egiteko burokrazia eta prebentzio neurri eskasia.\nLABek salatu nahi ditu eraso hau zein gizarte zerbitzuetan gertatzen diren eraso guztiak; bide batez, adierazi nahi dugu sindikatuak kontzientziazio kanpaina bati ekingo diola eta erakundeei konpromisoa eskatuko diegula, ahalik eta bizkorren egoera honi ausardiaz ekiteko eta arazoa konpontzeko bilera erronda eskatuz.\nadin txikiko zentroak


Espezie - Wikipedia, entziklopedia askea.\nEspeziea, biologian, sailkapen biologikoaren oinarrizko unitatea da. Definiziorik hedatuenak dio elkarrekin ugaltzeko eta kume emankorrak ekoizteko gai den organismo-taldea dela. Kasurik gehienetan definizio hori baliogarria da, baina zehaztasun gehiago behar denean, beste ezaugarri batzuk erabiltzen dira, esaterako DNAren antzekotasuna edo morfologia. Espezieak azpiespezietan bana daitezke, toki espezifikoetara moldatutako berezitasunak dituzten organismo-multzoak identifikatzen badira.\n1 Espeziearen adiera batzuk\n1.1 Espeziearen definizio ebolutiboa\n1.2 Espeziearen definizio biologikoa\n1.3 Espeziearen definizio tipologikoa\n1.4 Espeziearen definizio morfologikoa\n1.5 Espezie genetikoa\n1.6 Espezie ekologikoa\n2 Espezie-kopuru estimatua\nEspeziearen adiera batzukAldatu\nEspeziearen definizio ebolutiboaAldatu\nEspeziea historia ebolutibo komuna partekatzen duten bizidun guztien multzoa da. Horren arabera, espezie ebolutiboa leinu bakarra da, arbaso-ondorengoen populazioak besarkatzen dituena, eta gainerako leinuekiko bereizita mantentzen dena. Definizio horrexetaz baliatzen dira taxonomo eta paleontologo asko, eta argi ikusten dute noraino iristen diren espezie jakin baten mugak, hau da, zein den espezie horren fenotipoa eta non hasten den gainerako espezieekiko diskontinuitatea. Definizio ebolutiboak, alabaina, arazo nagusi bi ditu. Batetik, zelan erabaki zer den historia ebolutibo komuna? Espezie bateko ale guztiak ez dira inoiz erabat identikoak izaten eta, hortaz, ezin izan dute arruta ebolutibo berbera segitu. Gainera, kronospezie bi leinu berekoak izan arren, espezie bi bailiren kontsideratzen dira. Bestalde, nahiz eta espeziazioa espezie baten populazio desberdinek jasaten duten presio guztien ondorio gisa ulertzen den oro har, definizio ebolutiboak ez du ezer zehazten espeziea mantentzen duten edota espeziea eboluzionarazten duten mekanismoez.\nEspeziearen definizio biologikoaAldatu\nDefinizio honen arabera, espeziea elkarrekin benetan ugaldu egiten diren edo potentzialki ugal daitezkeen populazio naturalen multzoa da, gainerako multzoekiko ugal isolamendua duena eta Mayr, 1942. Espezie biologikoaren definizioaren arabera, beraz, badaude zenbait mekanismo isolatzaile ahaideturiko espezieen arteko gene-fluxua ekiditeko. Ikuspegi horretatik espeziazioa mekanismo isolatzaile horien lorpenean datza azken batean, eta osoa dela esan ohi da, baldin eta garatu diren barrera ugaltzaileak nahikoa badira espezie berri bien arteko gene-fluxua ekiditeko. Aipaturiko mekanismo isolatzaileak mota bikoak izaten dira, prezigotikoak eta postzigotikoak, segun-eta ernalketarik gertatzen den ala ez. Izatez, hauxe da espeziearen definiziorik onartuena eta kontsentsurik zabalena erdietsi duena, baina badauzka zenbait eragozpen. Batetik, begien bistakoa denez, ezin zaie aplikatu asexualki ugaltzen diren espezieei. Bestalde, praktikan ez da baliagarria espezie suntsituetarako, ez baitira ugaltzen. Hala ere, horrelako kasuetan aleen elkarren arteko fenotipo-antzekotasuna erabiltzen da espeziea onartzeko. Nolanahi, ugal isolamenduaren irizpidea ezin da praktikan erabili geografikoki banandutako populazioak dituzten espezieekin, eta, areago, espezie askoren kasuan ezin da ugalketa behatu baldintza naturaletan, hau da, ezin da espeziearen benetakotasunaren bermerik lortu.\nAdierazi bezala, espezie biologikoaren kontzeptuaren arazoa praktikan agertzen da. Eta ez soilik fosilei dagokiela (esate baterako, nola baiezta daiteke trilobite-populazio bi elkarrekin ugaltzeko gai zirenez), baita egungo bizidunekin: orokorrean, taxonomoek ezin dute frogatu populazio biren artean gene-elkartrukea posiblea ote den; areago, gehienetan bildumetako ale kontserbatuekin egiten dute lan. Argi dagoenez, espeziearen definizio biologikoa batzuetan irreala izaten da, espezieak zehazteko unean.\nBeraz, praktikan beste bideren batetik abiatu beharko da, irizpide errazagoak bilatuz. Irizpide horiek morfologikoak izaten dira, zeintzuak errazenak baitira behatzeko eta kontserbatzeko. Edozelan ere, logikoak dira, zeren eta, suposatu egiten bada espezie batek kohesio genetikoa mantendu behar duela, orduan logikoa baita itxarotea aleen aldaketa morfologikoa leuna eta jarraia izatea espezie baten barruan, eta, era berean, ez-jarraia edo bat-batekoa espezie desberdinen artean. Beraz, nahiz eta teorian espeziearen kontzeptua populazioen propietate ugaltzaileetan oinarrituta egon, praxian batez ere morfologiak lagunduko du espezieak bereizteko unean.\nEspeziearen definizio tipologikoaAldatu\nDefinizio honetan espeziea bizidun-talde bat da, zeinean kide guztiak nahikoa doitzen baitira ezaugarri zehaztu jakin batzuetara. Bariazio-taldekamenduek edo aleen fenotipoek desberdinduko lituzkete espezieak. Hauxe da, besteak beste, Lineok espezieak identifikatzeko erabilitako metodo klasikoa. Alabaina, gaur egun badakigu fenotipo desberdin bik ez dutela beti adierazten espezie bi. Esaterako, hego biko drosofila baten lau hegoko drosofila kumea ez da “beste” espezie batekoa.\nIzatez, Nomenklatura Zoologikorako Nazioarteko Kodeak de facto espeziearen kontzeptu tipologikoarekin jokatzen du espezie berriak deskribatzeko arauak ematean. Kodeak arautu bezala, alde batetik, eta posiblea denean, ale-kopuru handiekin egin behar da lan, aleak populazio desberdinetakoak izanik. Aztertu egin behar dira ahalik eta ezaugarri gehien: morfologikoak, ekologikoak, fisiologikoak, etologikoaketa abar. Datu guzti horiekin espeziearen deskribapen zehatz-zehatza burutu eta argitaratu behar da. Horretarako erabili den material biologikoa edozein zientzialariren eskumende egon behar da, eta horregatik normalena izaten da material biologiko hori erakunderen batean depositatzea, unibertsitate edo museoren batean, egokiro kontserbatuta. Deskribapenarekin batera, “tipoa” edo “ale tipikoa”, edota zehazkiago holotipoa, designatzen da. Ale horixe da, deskribatzailearen ustez, espeziea ondoen errepresentatzen duena. Holotipoarekin batera, deskribapenerako erabili diren gainerako aleak aipatzen dira argitalpenean; beroriek paratipoak dira. Holotipoak eta paratipoek serie tipiko deritzona osotzen dute. Serie tipiko horrek mugatzen ditu espeziearen betebeharreko ezaugarriak, bera da espeziearen kanona, eta horrenbestez, espezie horren ezaugarriak betetzen dituena izango da espezie horretakoa, nahiz eta ez jakin benetan elkarren artean ugaltzerik duten ala ez.\nEspeziearen definizio morfologikoaAldatu\nDefinizio honetan populazio bat edota populazio-taldea morfologikoki gainerako populazioetatik bereizten dena da espeziea. Aurreko definizioaren oso antzekoa da. Kontzeptu biok nahikoa kritikatuak dira zeren, datu genetikoek erakutsi bezala, genetikoki oso desberdinak diren populazioak oso antzekoak izan baitaitezke morfologikoki, eta, aitzitik, oso ahaideturiko populazioen artean batzuetan alde morfologiko nabarmenak egon daitezke. Nolanahi, espezie gehienak soilik morfologian oinarrituta deskribatu dira.\nBanakakoen zein multzoen DNA aztertuz, antzekotasunak eta desberdintasunen arabera egindako sailkapenetan, antzekotasun-maila jakin batetik gora aleak espezie bat osatzen dutela ezar daiteke.\nIngurumeneko baliabide-multzo jakin bat, txoko ekologiko bat alegia, erabiltzen duten organismoen taldea da. Horren arabera, populazioek espezie hitzarekin ezagutzen ditugun multzoak osatzen badituzte, ingurunea aldatzean txoko ekologiko berriak sortzen direlako da.\nPlantae 270 000\n↑ a b c d e f g Kepa Altonaga. «Espezie» zthiztegia.elhuyar.eus (Noiz kontsultatua: 2018-12-17).\n↑ Cronquist, A. 1978. Once again, what is a species? p. 3–20. In: J. A. Romberger (ed.), Biosys-tematics in agriculture, Allenheld, Osman and Company, Montclair, NJ.\nAzken aldaketa 26 urria 2021(e)an, 11:16(e)tan\nOrriaren azken aldaketa: 26 urria 2021, 11:16.


Arteak Hezkuntzan: 6.SAIO TEORIKOA\n2014ko, abenduaren 12a\nGaur aurkezpenekin bukatu dugu. Lista pasatu du eta ondoren, ordengailuarekin araso batzzuk konpondu ondoren, irakaslea azaldu du gure blogari amaiera eman behar diogula, kurtso guztiaren hausnarketa sarrera bat eratzen.\nGero, aurkezpenekin hasi gara.Dokumentatzaileek, haiek eginiko lana aste hauetan zehar aurkeztu digute. Ikasketa prozesuaren ibilbidea azaldu dute, talde bakoitzak sortutako Site-aren bitartez.\nSite horietan, dokumentatzaile talde bakoitzari tokatu zaion ikaskuntza- gurpil talde bakoitzaren Blog-en linkak ikus daitezke. Insteresgarria iruditu zait dokumentatzaileen lana, eta aberasgarria, bai haientzat, bai guretzat baita irakaslearentzat ere.\nAmaitzeko, esan beharra daukat, Blogei amaiera emate horrek lan alferra iruditzen zaidala, jadanik egunero egin duguna txertatu baitugu, eta errepikapena izango dela. Lan honek nekagarria iruditu zait, nahiz eta zenbait gauza ikasi ditudala.\nPublicado por Nereagg en 10:06


KALAMUA KORRIKALARI TALDEA: enero 2016\nKaixo, lagunok asteburu honetan Zuriza aldera joan gara 4 kkt kide, erdiak iraupen ski egitera eta beste erdia mendiko ski.\nLarunbatean iraupen taldea linzako pistetan egin zuten bere luze saioa, besteak Petrechema zen beraien helburua, gaiullera eldu baino pizkak lehenago zarautz eta eibarko talde mixtoakin topo egin genuen beraiek tontorretik bueltan eta gu gora .\nGure erronka lortuta gero linzako kollado jeitsi eta berrio elkartu giñen denok azken jetziera borrokatua elkar egiteko.\nIgandean Belagua ingurura joan giñen denok Natxo eta Iñaki iraupen pistetan gelditu eta gu zarauztarrarekin larra aldera, ikusita nola zegoen elurra adituek erabaki zuten Arlas kolladotik Arette alde joatea eta Soumcoy aldera .\nAsteburu borobilla bete genuen.\nUrte berriarekin batera ilusio, helburu, amets...berrien txanda da; eta horiek lortzeko eta gabobetako otorduetan pilatutako kiloak limatzen hasteko Errege Egunerako (urtarrilak 6) irteera bat proposatzen dut. Irteera goiz xamar da, baina familia eta aisia partekatu behar dugunok ez daukagu beste aukerarik.\nOrdua eta tokia: goizeko 6:30ak Udaletxeko arkupean.\nIbilbidea: eguraldian arabera zehaztuko da (3 ordu inguru desnibel gutxirekin)\nErritmoa: lasaia (oinez eta trostin pixkat)\nBeti bezala, irteera irekia da eta hasi berrientzako oso egokia. Animatu eta komentario bat idatzi etortzeko asmoa duzuenok.


Arratia: Juantxo Ozerinjauregi hil da: goian bego!\nGaur, Uztailaren 30an, barikua, arrastiko 7etan izango da bere aldeko hileta ospakizuna Zeanuriko Andra Mari Eleizean. Olata mezea, domekan, parrokia berean, goizeko 11:30etan. Otoitz bere alde!\nJuan Mari Lekuona abade eta poetari behin itaundu etsoen, bere ustez, zein zan euskal poesiaren egoerea Euskal Herrian. Berak erantzun ei eban, poeta onak eta txarrak egozala, eta onak, oso onak eta... Bitoriano Gandiaga! Honegaz zer esan gura eban? Gandiaga egoala beste poeta on guztien gainetik.\nZeanurin be itaun hau egingo bagendu, zelakoa da Zeanuriko jendea? Antzeko zeozer esan geinke. Txarrak eta onak. Eta onen artean, onak, oso onak eta... Juantxo.\nBat batean joan jaku. Susto galanta emon deusku. Bera zan legez joan jaku. Isilik eta diskrezino guztiaz. Hamaika zeanuritarrari mesedeak egindako gizon apala, solidarioa. Mendi zalea, aktiboa, beti martxan eta beti prest! Parrokian zein herrian. Los Rios euskal misioetako aldizkaria be zabaltzen eban etxez etxe.\nBere heriotzaren barri jakiterakoan, pertsona batek hauxe esan deust: otoitzean egitea bakarrik egin geinke. Egia da, otoitz bere alde eta, batez ere, eskerrak emoteko berak egindako mesede guztiengaitik. Baina ez hori bakarrik. Bere ereduari be jarraitu geunskio, beti prest alkarri laguntzeko, fedean zintzo, eskua eta bihotza zabal.\nMaite ditut gaillurrak\nargiak ez beste...\nNik amestan bezela\nesku ta aunditasuna\note-dituk or goitik\nIre goi urdiñaren\narren, adiskide urruna,\notoi, mendi maitea,\nnegar-aran beltz oni\nEtiquetas: arratia, misioak, zeanuri


Aita Santuak: “Emakumeek ez zuten Jesus utzi” - Opus Dei\nAita Santuak: “Emakumeek ez zuten Jesus utzi”\nBenedikto XVI.ak asteazkenetako audientzia orokorraren katekesirako emakumeen zeregina Elizaren historian aukeratu zuen gai bezala. Paulo VI. gelan egin zen eta 30.000 pertsona inguru bildu ziren\nAitasantuarenak 2007ko Otsaren 24a\n“Jesusek 12 gizon aukeratu zituen Israel berriko aita bezala, berarekin egon eta predikatzera bidaltzeko –esan zuen Aita Santuak– baina (…) ikasleen artean emakume asko ere hautatuak izan ziren (…)Jesusen eginkizunaren esparruan lan eraginkorra bete zutenak. Ama Birjina lehenengoa, bere sinesmenaren eta ama eginkizunaren bitartez era bereziz lagundu baitzuen gure salbamenean” eta “bere Semearen ikasle bihurturik, Gurutzeraino jarraitu zion, non ama eginkizuna hartu zuen denbora guztietako ikasleen alde”.\nEbanjelioko pasarte askoren protagonistak aipatu ondoren, Marta eta Maria, Lazaroren arrebak, edo Susana bezala, Aita Santuak azpimarratu zuen “emakumeek, hamabi apostoluek ez bezala, ez zutela bakarrik utzi Jesus Nekaldiaren orduan. Haien artean Magdalako Maria nabarmentzen da (…) Jesusen piztueraren lehenengo lekuko eta iragarle izanik”. Benedikto XVI.ak oroitarazi zuen Santo Tomas Akinotarrak “apostoluen apostolu” deitzen ziola Magdalako Mariari\nGero, lehenbiziko kristau komunitateez ari zela, Benedikto XVI.ak esan zuen “ez dela bigarren mailakoa emakumeen presentzia hasierako Elizaren esparruan” eta San Paulo oinarrizko hastapen honetatik abiatzen dela: “ez da jadanik bereizketarik judu eta greziarren artean” ezta ere “gizonezko eta emakumezkoen artean”. Gainera, “apostoluak normaltzat hartzen du kristau komunitatean emakumeek profeziak egin ahal izatea, hots, Espiritu Santuaren eraginez argi hitz egitea komunitatearen gogozko onerako”.\n“Beraz, maila apalagoan hartu beharko litzateke San Pauloren aholku ezagun hau: emakumeei ez zaie zilegi batzarrean hitz egitea” –esan zuen Aita Santuak– “itxuraz kontrajartzen diren bi oharpenen arteko erlazioa exegetei uztea komeni dela” azalduz.\n“Kristautasunaren historia –esan zuen Aita Santuak– oso desberdina izango litzateke emakumeen ekarpen oparorik gabe” eta Joan Paulo II.a gogora ekarri zuen haren adierazpen hau jasoz: “Elizak gorazarre egiten die emakumeen jenioaren adierazpen guztiei”.\n"Gu ere estimazio honekin bat gaude, Jaunari eskerrak emanez, belaunaldi eta belaunaldietan bere Eliza gidatzen duelako gizonez eta emakumeez baliatuz, bereizketarik egin gabe, hauen sinesmenak fruitu ematen duelarik elizaren gorputz guztiaren onerako.


El Ateneo Presenta... - Nafarroako Filmoteka\nDenboraldi honetan zine espainiarraren eta japoniarraren klasiko batzuetara hurbiltzea lortu dugu. Hilabete honetako Ateneoren saioan film latinoamerikar garaikide bat errekuperatu nahi izan dugu, la cienaga "zingira". 20 urte pasa dira ia-ia Berlingo jaialdian 2001ean aurkeztu zenetik. Zinegile argentinarra den Lucrecia Martelen opera primaz ari gara, gaur egun film kultua kontsideratzen da. Mende eta milurteko aldaketa denean, talde gazte (eta ez hain gazte) bat sortu zen. Latitude geografiko desberdineko eta konexio estetiko harrigarriak dituzten autoreez osatuta. Kritika zaharrak astindu eta zine garaikidearen mutazioaren berotasunean sortu diren zinemazale sutsuen inspirazio iturri gisa bilakatu nahirik.\nMartel, zine argentinar berriaren protagonista nagusienetakoa izan zen eta bere lehenengo filma, meteorito batek bezala, panorama astindu zuen. Almodóvar, bere talentuari menderatuta, bere hurrengo obra guztien ekoizpenean parte hartu zuen (La niña santa, La mujer rubia eta Zama).\nBi hamarkada pasa dira eta zingiraren uda heze jasanezina eta beroak ez du galdu bere potentzia asaldari eta enigmatikaren izpirik. Mecha ezagutzera gonbidatzen zaituztegu, Tali eta bere familiak, elkarrekin eta nahastuak, gorputzak noraezean baserriaren inguruan biraka eta burmuinak lokatzean ito ez daitezen ekidin nahirik.\nAzaroaren 12a, osteguna, 10:00 o.


Unai Oñederra, Egilea hemen ZUZEU • Page 2 of 3\nIruzurra salatzen duena zigortu? - [El Correoko zuzendari ordea den Alberto Ayalaren bi artikulu hauetan oinarrituta: Perplejidades varias eta El paraguas laboral del PNV] “Me metí en es...\nEuskaldunak euskaldunen kontra? - Pena ematen dit, irudi oso txarra ematen ari baikara, baina gauzak argitzeko ezinbestekoa da Pello Igeregi ELAko euskara arduradunaren erantzun hau hona ekartzea...\nM8ko greba feministak erakutsi diguna - Ez nuen oroitzen koadrilan guztiok gizonak ginela; martxoaren 9an konturatu nintzen. Afal aurreko poteoan txantxak, txisteak. Afal orduan, txotx deietan, “...\n[Mikroipuina] Jaurlaritza, hezkuntza eta euskara\nMikroipuina: Jaurlaritza, hezkuntza eta euskara - [Benetako gertaera batean oinarritua] Datak gainera etorri zaizkigu. EAEk ezin du lotsagarri gelditu berriro. Ebaluatzaileen oin hotsak. Hilabete es...\nEuskal Moneta defenda dezagun - Txetx Etcheverry-ren artikulu hau dakart oraingoan duen interesagatik: Ikastola eta Herrikoa jazartzen zuten lehen eta berrikiago Laborantza Ganbara. Orain berriz, ...\nEz, jauna? Bai, andrea! (Jabier Larrañaga Gipuzkoako Ogasuneko buruari erantzuna)\nEz, jauna? Bai, andrea! (Jabier Larrañaga Gipuzkoako Ogasuneko buruari erantzuna) - Urtarrilaren 19an Jabier Larrañaga Gipuzkoako Ogasuneko buruak gauza antologikoak esan zituen zergen inguruan Ber...\nBarkamen eske, #155ariEZ manifestazioaren arrakastagatik - Zapore mingotsa utzi dit azaroak 4ko Bilboko manifestazioaren biharamunak. 155. artikulua salatzeko manifestazio arrakastatsua egin, eta zer...\nAutogobernuaren lantaldea, biluzik - Zertarako ikasi behar dugu latina? Eta historia? Eta filosofia? “Hori da un rollo ez duela ezertarako balio”. Umeek eta nerabeek egiten dituzten ohiko galdera...\nEstatu konfederala ala akordioa - Guztiok bizi nahi dugu lasai, besteekin ongi konponduz, liskarrik gabe, elkar errespetatuz. Elkarrizketa, adostasuna, akordioa, bakea, aldebikotasuna… nik ere nahi...\nBeltzak eta euskara Bizitza emea da, eta arrok ia akabatu dugu, indarkeria harroz. Feministen garrasiak salbatu du. Eta oraindik entzungo duzu terrazaren batean, Chardonnay kopa eskuan, zigarreta b...\nBernardo Atxaga: "Nik erabat sinisten diet erresidentzietako langileei" Bernardo Atxagak Euskadi Irratiko mezularia saioan ekainaren 12an eman zuen iritzia Batzuetan pentsatzen dut hitzen eta ek...\nNola egin aurre prekarietateari? - Zergatik erabiltzen dugu coaching eta ez precariousness? outsourcing eta ez poverty? new management eta ez unemployment? Zer da, kudeaketa sistema horiek erabiltzen...\nArantxa Tapia konpainia noblean > Badakit bitxia dela. Gai asko daudela koadrilako afal ostean, ardoz eta kopaz goraino, barre eta besarkaden garaian, mahai gainean jartzeko. Baina egun hartan enp...


Susana: zahar etxe bateko zuzendari eta gure ikasle – IKA Bloga\nSusana: zahar etxe bateko zuzendari eta gure ikasle\n2020-05-27 2021-06-21 ikac1\nSusana Prados Los Molinos Gasteizko zaharren egoitzako zuzendaria da, eta, horretaz gain, oraintsu arte ikasle eduki dugu euskaltegian. Hari deitu diogu azken hilabeteotan zahar-etxean zer nolako egoera bizi izan duten jakiteko, eta beti bezain prestu erantzun digu. Eskerrik asko, Susana!\nPrevious: Zer gertatu zen 2020ko hilabete haietan? (Idatzia)\nNext: NIRE ARMAIRUKO EZINBESTEKOAK\nOne thought on “Susana: zahar etxe bateko zuzendari eta gure ikasle”\nMila esker, Susana, zure esperientzia kontatzeagatik. Oso ondo eta oso argi azaldu duzu. Euskaltegiko nire taldean erabiliko dut, zalantzarik gabe!!! 🙂


L. E. A. EITB MEDIA\nParedesek Realarekin egin zuen debuta Lehen Mailan. Ondoren, Athletic eta PSG taldeetan jokatu du.\nIrene Paredes, Bartzelona taldeko koloreekin. Argazkia: @FCBfemeni.\nRealak Clare Pleuler fitxatu du\nAthleticek Itxaso Uriarte Realeko jokalari ohia fitxatu du\nNahikari Garciak Reala utzi du Real Madrilen jokatzeko\nIrene Paredes gipuzkoarrak Barça Femení taldean jokatuko du datozen bi denboraldietan. Legazpiko jokalariak esperientzia eta beteranotasuna ekarriko ditu Jonatan Giraldezek zuzendutako taldearen defentsara.\n"Irene Paredes Barça Femení taldeko jokalaria da. Orain arte Paris Saint Germaineko kapitaina izandakoak 2023ko ekainaren 30era arteko kontratua sinatu du. Ingrid Syrstad Engen eta Fridolina Rolfö beste fitxaketekin batera, Jonatan Giraldezen taldea indartuko du", azaldu dute Bartzelonako arduradunek.\nParedesek hedabideei esan dienez, "oso pozik" dago Bartzelonan jokatuko duelako. "Oso gustura nago hemen izateagatik eta historia egin duen klubarekin fitxatzeagatik. Daukadan guztia ematera nator. Taldeak gora egitea espero dut", esan du gipuzkoarrak.\nIrene Paredesek 17 urterekin egin zuen debuta Lehen Mailan Realarekin, eta ondoren Athleticen jokatu zuen. Bere lana erabakigarria izan zen zuri-gorriek 2016an irabazitako liga txapelketan. Ondoren PSGra joan zen, kapitain izan da bertan., eta aurten lehen aldiz liga irabazi dute.\n"¿¿¿¿¿ ¿¿¿¿¿¿¿¿¿ ¿¿ ¿¿¿ ¿¿¿¿´, ¿¿ ¿¿¿¿¿¿ ¿¿¿ ¿¿ ¿¿¿¿ ¿¿¿ ¿¿ ¿¿ ¿¿¿ ¿¿¿¿¿`¿¿¿. ¿¿¿¿ ¿ ¿¿¿¿¿¿¿. ¿¿¿¿¿¿ ¿¿¿ ¿’¿¿¿¿¿ ¿¿¿¿ ¿ ¿¿´¿"\n¿ @Irene_Paredes4 pic.twitter.com/X3DCMoHtmB\n— CAMP¿¿¿ONES (@FCBfemeni)